
	讗讘讗 砖讗讜诇 讗讜诪专 讗祝 讘讗讬砖 讗讞讚 讜砖转讬 谞砖讬诐. 诪驻讜专砖 讘诪住讻转 拽讚讜砖讬谉 (讚祝 驻: 讜砖诐) 讗注''讙 讚讗讬谉 讗讬砖 讗讞讚 诪转讬讬讞讚 注诐 砖转讬 谞砖讬诐 讘砖注转 讗讘讬诇讜转 讚讟专讬讚讗 砖专讬: 讜讗讬谉 讗讜诪专讬诐 注诇讬讜 讘专讻转 讗讘诇讬诐. 驻讬专砖 讘拽讜谞讟专住 讚诪讬讬专讬 讘诇讗 讻诇讜 诇讜 讞讚砖讬讜 讜诪讬讛讜 讗驻讬' 诪讬讬专讬 讘讻诇讜 诇讜 讞讚砖讬讜 谞讛讬 讚诪转讗讘诇讬诐 注诇讬讜 讻讚讗讬转讗 讘驻专拽 专''讗 (砖讘转 讚' 拽诇讜. 讜砖诐) 讜讘驻专拽 讬砖 讘讻讜专 诇谞讞诇讛 (讘讻讜专讜转 讚祝 诪讟.) 诪''诪 讗讬谉 诪讞诪讬专讬谉 注诇讬讜 讻诇 讻讱 诇爪注专讜 讻讚讗砖讻讞谉 讘讛谞讬 讚住诪讜讱 讚诇驻讬 诪讛 砖讛讜讗 讙讚讜诇 诪讞诪讬专讬谉 诇讻讘讜讚讜: 讘专讻转 讗讘诇讬诐 讜转谞讞讜诪讬 讗讘诇讬诐. 砖诪谞讞诪讬诐 讗讜转讜 讘讚讘专讬诐: 诇注讬诇 (注''讗) 驻讬专砖 讘拽讜谞讟专住 讚讗诐 讘讗 诇讛讞诇讬祝 讘讙讚讬诐 砖讻讘住讜 拽讜讚诐 讛专讙诇 诇诇讘讜砖 讘讙讚讬诐 砖讛谉 诪讻讜讘住讬谉 讻讬 讞诇讜拽 讛讜讗 诪诇讘讜砖 讜诪讻讗谉. 诪砖诪注 砖专' 砖诪注讜谉 讛讬讛 诪转讬专 讘讙讚讬诐 砖讻讘住讜 拽讜讚诐 讛专讙诇 讜讘转讜住' 驻讬' 讗诐 讘讗 诇讛讞诇讬祝 诇诇讘讜砖 讘讙讚讬诐 砖讗讬谞诐 诪讻讜讘住讬诐 讻讬 讞诇讜拽 讛讜讗 诪诇讘讜砖 讜专讙讬诇讬诐 诇诇讜讘砖讜 讜诇讛讞诇讬祝 讘诇讗 讻讬讘讜住 讜专' 讬爪讞拽 讝拽讬谞讬 住讜讘专 讻讱 讜注诇 驻讬专砖''讬 讛拽砖讛 讚讗讬 砖专讬 讘讙讚讬诐 砖讻讘住讜 拽讜讚诐 讗讘诇讜 讜诪住转诪讗 讛讻讬 谞诪讬 砖专讬 讘讙讚讬诐 讛诪讙讜讛爪讬诐 拽讜讚诐 讗讘讬诇讜转 讜讗''讻 诪谞讬谉 诇讜 诇诪注诇讛 讚讗讘讬讬 讻专讘讬 诪谞讗 讘''专 讗诇注讝专 讘谉 砖诪注讜谉 砖诪讗 诪拽讜讚诐 讗讘诇讜 讛讬讜 诪讙讜讛爪讬谉 讜讬''诇 讚诪讚砖专讜 讛谞讬 讚讜拽讗 讜诇讗 讞讚砖讬诐 诇讘谞讬诐 砖''诪 讚住讘讬专讗 诇讛讜 讛讻讬 讜诪讬讛讜 讝讛讜 讛诪谞讛讙 注转讛 砖诪诇讘讬砖讬谉 讗讜转讜 诇讗讚诐 讗讞专 讬讜诐 讗讜 讞爪讬 讬讜诐 讜讗讬谉 讝讛 拽专讜讬 讘讙讚 诪讻讜讘住 诇讚讬讚讬讛: 专讘讬 注拽讬讘讗 讗讜诪专 讘谉 砖谞讛 讻讜'. 讜诇讗 住讙讬 讘讬''讘 讞讚砖讬诐 讜讘诪住讻转 砖诪讞讜转 谞专讗讛 诇讬 专''注 讻讜' 驻讬专讜砖 讚诇讗 讘注讬 讙' 砖谞讬诐 讜讗诐 诪转 讘讬讜诐 砖诇砖讬诐 驻讜住拽 讘驻' 讬砖 讘讻讜专 (讘讻讜专讜转 讚' 诪讟.) 砖诇砖讬诐 讬讜诐 讘讗讚诐 讗讬谞讜 谞驻诇 讜讬讜诐 砖诇砖讬诐 诇注谞讬谉 讗讘讬诇讜转 讻讬讜诐 砖诇驻谞讬讜 讜讗讬谞讜 诪转讗讘诇 讜讛''讛 诪住转诪讗 诇注谞讬谉 讘讻讜专: 讚专讘讬 讗诇注讝专 讗''专 讗讜砖注讬讗 讛讬讗. 讜讛讗 讚诇讗 诪讬讬转讬 讘专讬讬转讗 讚专''讗 讘谉 讬注拽讘 讚诪驻讬拽 转砖诇讜诪讬谉 诪讜拽专讗转诐 讜讘拽爪专讻诐 讗讬讝讛讜 讞讙 砖讗转讛 拽讜专讗 讜拽讜爪专 讛讜讬 讗讜诪专 讝讛 讞讙 讛砖讘讜注讜转 讜专讬砖 诇拽讬砖 讗诪专 讞讙 讛拽爪讬专 讗讬讝讛讜 讞讙 砖讗转讛 讞讜讙讙 讜拽讜爪专 讘讜 讛讜讬 讗讜诪专 讝讛 注爪专转 讜讬砖 诇讜诪专 讚诇讗 讬讚注讬谞谉 讻诪讛 讬诪讬诐 讗讬 诇讗讜 诪讚专讘讬 讗讜砖注讬讗 讻讚讗讬转讗 驻专拽 讗讬谉 讚讜专砖讬谉 (讞讙讬讙讛 讚祝 讬讝: 讜砖诐) 讗诇讗 拽砖讬讗 诪谞讗 诇讬讛 讚注爪专转 讻专讙诇讬诐 讘讝诪谉 讛讝讛 讛讗 诇讬讻讗 转砖诇讜诪讬谉 讜谞讛讬 讚诪转谞讬' 讛讻讬 诪砖诪注 诪讚拽讗诪专讬 注爪专转 讻专讙诇讬诐 诪砖诪注 诇讙诪专讬 诪讬讛讜 讛讬讗 讙讜驻讗 诪谞讗 诇讬讛 讬''诇 讻讬讜谉 讚注爪专转 讞讚 讬讜诪讗 讜谞讞砖讘 讻诪讜 驻住讞 讜住讜讻讜转 讘讝诪谉 砖讘讬转 讛诪拽讚砖 拽讬讬诐 诇注谞讬谉 转砖诇讜诪讬谉 讞砖讬讘 谞诪讬 诇讚讬讚谉 讻专讙诇 讚驻住讞 讜住讜讻讜转 诪讬讛讜 讘专''讛 讜讬讜诐 讛讻驻讜专讬诐 诪砖诪注 讚诇讗 住讘讬专讗 诇讛讜 讛讻讬 讚诇讬讛讜讜 讞砖讬讘讬 讻砖讘注讛 讬诪讬诐 诪讚诇讗 谞拽讟 讗诇讗 注爪专转 讜诇讬转 诇讬讛 讚专讘谉 讙诪诇讬讗诇 讜专讘 驻驻讗 讚讘住诪讜讱 讚讗诪专讬 讗驻讬诇讜 专''讛 讜讬讜讛''讻 讬砖谞谉 讻专讙诇讬诐 讚诇注讜诇诐 讛讜讗 讘诪拽讜诐 驻住讞 讜住讜讻讜转 讛拽砖讛 讘转讜住驻讜转 讛专讘 诪讛 讗谞讜 爪专讬讻讬诐 砖讬讛讗 专讗砖 讛砖谞讛 讻砖讘注讛 讬诪讬诐 讘诇讗讜 讛讻讬 谞诪讬 诪讜转专 诇讙诇讞 注专讘 讬讜诐 讻驻讜专讬诐 讚讛讜讬 拽讜讘专 讗转 诪转讜 砖诪讜谞讛 讬诪讬诐 拽讜讚诐 讬讜诐 讻驻讜专讬诐 讚讘讟诇讛 讛讬诪谞讜 讙讝专转 砖诇砖讬诐 讜转讬专抓 讚谞驻拽讗 诪讬谞讛 讗诐 诇讗 讙讬诇讞 注专讘 讬讜诐 讻驻讜专讬诐 讚讗讬谞讜 诪讙诇讞 讗讞专 讬讜诐 讻驻讜专讬诐 讗讘诇 注转讛 讚讞砖讘讬谞谉 专讗砖 讛砖谞讛 讻砖讘注讛 讜讬讜诐 讛讻驻讜专讬诐 讻砖讘注讛 讜注专讘 专讗砖 讛砖谞讛 讻砖讘注讛 讬诪讬诐 拽讜讚诐 讜讘讬谉 专讗砖 讛砖谞讛 诇讬讜诐 讻驻讜专讬诐 砖讘注讛 讜谞拽讬讟 诇讬讛 讘转专 讬讜诐 讻驻讜专讬诐 砖谞讬 讬诪讬诐 讜诪讙诇讞 讜讗讬谉 谞专讗讛 诇讬 转讬专讜抓 讝讛 讚讛讗 拽讬讬诪讗 诇谉 讻讗讘讗 砖讗讜诇 讚讗诪专 诇注讬诇 (讚' 讬讟:) 诪讙诇讞 讗讞专 讛专讙诇 讗诇讗 讬砖 诇驻专砖 讚谞驻拽讗 诇谉 诪讬谞讛 诇注谞讬谉 砖诪讜注讛 专讞讜拽讛 讚讞砖讘讬谞谉 诇讛 砖诪讜注讛 专讞讜拽讛 讘讛谞讬 砖谞讬 讬诪讬诐 讗讞专 讬讜诐 讻驻讜专讬诐 讜讝讛讜 讚讜讞拽 讙讚讜诇 讻讬 讝讛 讗讬谞讜 诪驻讜专砖 讘砖讜诐 诪拽讜诐 砖转讞砖讘 砖诪讜注讛 专讞讜拽讛 驻讞讜转 诪砖诇砖讬诐 讬讜诐 讜讬讜转专 讛讬讛 讬讻讜诇 诇讜诪专 诇注谞讬谉 讚讞砖讘讬谞谉 讗讞专 专讗砖 讛砖谞讛 砖讘转 砖诇讬砖讬转 讚讗诪专 诇注讬诇 讬讜砖讘 讘诪拽讜诪讜 诪讬讛讜 讗讬谉 讝讛 谞专讗讛 砖讜诐 拽讜砖讬讗 讻诇诇 讚讛讗 讚讗诪专 砖诪讜谞讛 讬诪讬诐 拽讜讚诐 讛专讙诇 讘讟诇讛 诪诪谞讜 讙讝专转 砖诇砖讬诐 讬讜诐 讛讬讬谞讜 讚讜拽讗 讛讬讻讗 讚谞讛讙 讗讘讬诇讜转 砖讘注讛 讬诪讬诐 讗讘诇 讝讛 砖诇讗 谞讛讙 讗讘讬诇讜转 讻讬 讗诐 讬讜诐 讗讞讚 诇讗 讗诪专讬谞谉 讬讜诐 讻驻讜专讬诐 转讘讟诇 砖诇砖讬诐 讜转诪讛转讬 诇诪讛 诇讗 驻讬专砖 讛专讘 讻讱 讻讬 讚讘专 讝讛 驻砖讜讟 讜讘住诪讜讱 驻讬专砖 讻注谞讬谉 讝讛 讛专讘 讬讜诐 讗讞讚 诇驻谞讬 讛讞讙 讜讞讙 讜砖诪讬谞讬 砖诇讜 讛专讬 讻讗谉 讻''讗 讬讜诐 讚讚讜拽讗 讘讛谞讬 讗讜诪专讬诐 讚砖诪讬谞讬 注爪专转 讛专讬 讻''讗 讬讜诐 讗讘诇 诪转 讘专讙诇 砖诇讗 谞讛讙 讗讘讬诇讜转 拽讜讚诐 讛专讙诇 诇讗 讛讜讬 砖诪讬谞讬 注爪专转 讻讬 讗诐 讬讜诐 讗讞讚 诇诪谞讬谉 砖诇砖讬诐 讻讱 谞专讗讛 诇讬 讜讗讬谞讬 讬讜讚注 讛讘讬专讜专 讻讱 驻讬专砖 讛专讘 讜驻讬专砖 讘讛诇讻讜转 讙讚讜诇讜转 讚讛砖转讗 讚讗讬转 诇谉 转专讬 讬讜诪讬 讗讬 砖讻讬讘 诇讬讛 砖讬讻讘讗 讘讬讜诐 讟讜讘 专讗砖讜谉 诇讗 讬谞讛讜讙 讗讘讬诇讜转 注讚 诪讜爪讗讬 讬讜诐 讟讜讘 砖谞讬 (讬诪讬诐) 讜讗讜转讜 讬讜诐 讟讜讘 砖谞讬 注讜诇讛 诇诪谞讬谉 砖讘注讛 讜讗讬 砖讻讬讘 讘讬讜诐 砖谞讬 讛讛讜讗 讬讜诪讗 谞讜讛讙 讗讘讬诇讜转 讚讻讬讜谉 讚讬讜诐 讟讜讘 砖谞讬 讚专讘谞谉 讗转讬 讗讘讬诇讜转 讚讗讜专讬讬转讗 讚讬讜诐 专讗砖讜谉 讚讛讜讬 诪谉 讛转讜专讛 讻讚讗诪专讬谞谉 讘讝讘讞讬诐 (讚' 拽:) 讜诪讘讟诇 讬讜诐 砖谞讬 讚专讘谞谉 讜讗讬谉 谞专讗讛 诇专''讬 讜讙诐 讗讬谉 谞讜讛讙讬谉 讻诇诇 讜讘诪拽讜诐 讗讞专 驻讬专砖转讬.: 讗诇讗 拽专讜讘讬讜. 讬专讜砖诇诪讬 讜讘诇讘讚 拽专讜讘讬诐 讛专讗讜讬谉 诇讛转讗讘诇 讻讛讚讗 讚专讘讬 讗讘讬谉 讚诪讱 讘诪讜注讚讗 诇讗 讙诪诇 专' 诪谞讗 讞住讚讗 讗诪专 讘转专 诪讜注讚讗 谞讬注讘讚讗 诇讬讛 讬拽专讗 讜讗住讬拽 讞讻诐 砖诪转 讛讻诇 讻拽专讜讘讬讜 诪讘专讬谉 注诇讬讜 讗诇讜 讜讗诇讜 谞专讗讛 诇讬 诪讻讗谉 诪砖诪注 砖讬砖 讛讘专讗讛 讘诇讗 讗讘讬诇讜转 讻讙讜谉 讘专讙诇 讜诇拽诪谉 (讚' 讻讛:) 讗诪专 讗驻讬' 专讘讜 砖诇诪讚讜 讞讻诪讛 讗讬谞讜 讬讜砖讘 注诇讬讜 讗诇讗 讬讜诐 讗讞讚 讜转诪讬讛谞讬 讗诐 讻谉 谞爪讟专讱 讛讘专讗讛 诇砖诪讜注讛 专讞讜拽讛 讜诇讗 诪爪讬谞讜 讘专讘讬 讞讬讬讗 砖注砖讜 诇讜 讛讘专讗讛 讗诇讗 拽讗诪专 诇注讬诇 (讚祝 讻:) 讜讛讜诇讱 讻诇讬 讗讞专讬 诇讘讬转 讛诪专讞抓 讜砖诪讗 诇注谞讬谉 讛讘专讗讛 讛讞诪讬专讜 诪砖讜诐 讻讘讜讚 讛讞讻诐:





专讘讬谞讜 讞谞谞讗诇

讗讬讻讗 讚讗诪专讬 诇讛讗 讚专讘 讙讬讚诇 讗讛讗 讚转谞讬讗 转讬谞讜拽 讻诇 诇' 讬讜诐 讬讜爪讗 讘讞讬拽 讜谞拽讘专 讘讗砖讛 讗讞转 讜讘砖谞讬 讗谞砖讬诐 讗讘诇 诇讗 讘讗讬砖 讗讞讚 讜砖转讬 谞砖讬诐. 



讗讘讗 砖讗讜诇 讗讜诪专 讗祝 讘讗讬砖 讗讞讚 讜讘砖转讬 谞砖讬诐. 讜讗讬谉 注讜诪讚讬谉 注诇讬讜 讘砖讜专讛 讜讗讬谉 讗讜诪专讬谉 注诇讬讜 讘专讻转 讗讘诇讬诐 讜转谞讞讜诪讬 讗讘诇讬诐. 讘谉 诇' 讬讜诐 讬讜爪讗 讘讚诇讜住拽诪讗. 



专' 讬讛讜讚讛 讗讜诪专 诇讗 讚诇讜住拽诪讗 讛谞讬讟诇转 注诇 讛讻转祝 讗诇讗 讛谞讬讟诇转 注诇 讗讙驻讬讬诐. 讜注讜诪讚讬谉 注诇讬讜 讘砖讜专讛 讜讗讜诪专讬谉 注诇讬讜 讘专讻转 讗讘诇讬诐 讜转谞讞讜诪讬 讗讘诇讬'. 



讘谉 讬"讘 讞讜讚砖 讬讜爪讗 讘诪讟讛. 专' 注拽讬讘讗 讗讜诪专 讘谉 砖谞讛 讜讗讘专讬讜 讻讘谉 砖谞转讬讬诐 讘谉 砖谞转讬讬诐 讜讗讘专讬讜 讻讘谉 砖谞讛 讬讜爪讗 讘诪讟讛. 



专讘讬 砖诪注讜谉 讘谉 讗诇注讝专 讗讜诪专 讛讬讜爪讗 讘诪讟讛 专讘讬诐 诪爪讛讬讘讬谉 注诇讬讜. 专' 讗诇注讝专 讘谉 注讝专讬讛 讗讜诪专 谞讬讻专 诇专讘讬诐 专讘讬诐 诪转注住拽讬谉 讘讜. 讗讬谉 谞讬讻专 诇专讘讬诐 讗讬谉 专讘讬诐 诪转注住拽讬谉 讘讜 诪讛 讛谉 讘讛住驻讚. 专' 诪讗讬专 讗讜诪专 诪砖讜诐 专' 讬砖诪注讗诇 注谞讬讬诐 讘谞讬 砖诇砖. 



注砖讬专讬诐 讘谞讬 讞诪砖. 专' 讬讛讜讚讛 讗讜诪专 诪砖讜诐 专' 讬砖诪注讗诇 注谞讬讬诐 讘谞讬 讞诪砖. 注砖讬专讬诐 讘谞讬 砖砖. 讜讘谞讬 讝拽谞讬诐 讻讘谞讬 注谞讬讬诐. 



讗诪专 讙讬讚诇 讘专 诪谞砖讬讗 讗诪专 砖诪讜讗诇 讛诇讻讛 讻专' 讬讛讜讚讛 砖讗诪专 诪砖讜诐 专' 讬砖诪注讗诇:
讬专讜砖诇诪讬 转谞讬 讗讬谉 诪专讗讬谉 驻谞讬诐 诇讗 讘专"讛 讜诇讗 讘讬讜讛"讻. 专' 讞讝拽讬讛 讛讜讛 诇讬讛 注讜讘讚讗. 住诇拽讬谉 专讘谞谉 诇诪讞诪讬 诇讬讛 讗驻讬谉 讘爪讜诪讗 专讘讗 讗诪专 诇讜谉 讻诇讜诐 讗诪专讜 讗讬谉 诪专讗讬谉 驻谞讬诐 诇讗 讘专"讛 讜诇讗 讘讬讜讛"讻 诇讗 诪驻谞讬 讛转驻诇讛 砖谞讬讬讛 讛讜讗 讬讜讛"讻 砖讞诇 诇讛讬讜转 讘砖讘转. 



讚专讬砖 专' 注谞谞讬 诪讬 砖拽讘专 讗转 诪转讜 讬讜诐 讗讞讚 诇驻谞讬 注爪专转 讞砖讜讘 讻砖讘注转 讬诪讬 讛讗讘诇 讜驻住拽讜 讝' 讬诪讬 讗讘诇讜 讜注爪专转 讞砖讜讘 讻砖讘注转 讬诪讬 讛专讙诇. 



讚讗诪专 专' 讗诇注讝专 诪谞讬讬谉 诇注爪专转 砖讬砖 诇讛 转砖诇讜诪讬谉 砖讘注讛 砖谞讗诪专 讘讞讙 讛诪爪讜转 讜讘讞讙 讛砖讘讜注讜转 讜讘讞讙 讛住讜讻讜转. 诪讛 讞讙 讛诪爪讜转 讬砖 诇讛 转砖诇讜诪讬谉 讻诇 砖讘注讛. 砖讗诐 诇讗 讛拽专讬讘 讘讬讜诐 讛专讗砖讜谉 讬砖 诇讜 诇讛拽专讬讘 讻诇 讬诪讬 讛讞讙. 讻讱 注爪专转 讬砖 诇讛 转砖诇讜诪讬谉 砖讘注讛 讻讞讙 讛诪爪讜转. 讛专讬 讝' 诇驻谞讬 注爪专转 讜注爪专转 讝' 讛专讬 讬"讚 诪砖诇讬诐 讟"讝 讬讜诐 讜讛专讬 讙诪专讜 诇讜 诇' 讜诪讜转专 讘转住驻讜专转. 



讗讚讘专讬讛 专讘 驻驻讗 诇专讘 讗讜讬讗 住讘讗 讜讚专砖 讬讜诐 讗讞讚 诇驻谞讬 专"讛 讜专"讛 讛专讬 讬"讚 讗诪专 专讘讬谞讗 讛诇讻讱 讛拽讜讘专 讗转 诪转讜 讬讜诐 讗讞讚 诇驻谞讬 讛讞讙 砖讘注讛 讜讛讞讙 砖讘注讛. 讜砖诪讬谞讬 砖诇讜 砖讛讜讗 专讙诇 讘驻"注 讛专讬 讻讗谉 讻"讗 讬讜诐 讜讝讛讜 砖讗诪专 专讙诇 讘驻"注 诇注谞讬谉 驻讝"专 拽砖"讘. 驻讬专讜砖 专讙诇 讘驻"注 讝讛讜 讻讚讬 诇讞砖讘 讬讜诐 砖诪讬谞讬 砖诇 讞讙 讛住讜讻讜转 讝' 讬诪讬诐 诇讗讘诇 诇诪谞讬谉 砖诇砖讬诐:




诪转谞讬' 讗讬谉 拽讜专注讬谉 讜讗讬谉 讞讜诇爪讬谉 讻转祝 讜诇讗 诪讘专讬谉 讗诇讗 拽专讜讘讬谉 砖诇 诪转 讜讗"专 讬专诪讬讛 讜讘诇讘讚 讛专讗讜讬讬谉 诇讛转讗讘诇.





专诪讘"谉

诪讘谉 砖诇砖讬诐 讬讜诐 讜讗讬诇讱 讬讜爪讗 讘讚诇讜住拽诪讗 专' 讬讛讜讚讛 讗讜诪专 诇讗 讘讚诇讜住拽诪讗 讛谞讟诇转 注诇 讛讻转祝. 讗诇讗 讘讚诇讜住拽诪讗 讛谞讟诇转 讘讗讙驻讬诐. 讜注讜诪讚讬诐 注诇讬讜 讘砖讜专讛 讜讗讜诪专讬谉 注诇讬讜 讘专讻转 讗讘诇讬诐 讜转谞讞讜诪讬 讗讘诇讬诐. 讘谉 讬"讘 讞讜讚砖 讬讜爪讗 讘诪讟讛. 专"注 讗讜诪专 讛讜讗 讻讘谉 砖谞讛 讜讗讘专讬讜 讻讘谉 砖转讬'. 讛讜讗 讻讘谉 砖转讬诐 讜讗讘专讬讜 讻讘谉 砖谞讛 讬讜爪讗 讘诪讟讛. 专' 砖诪注讜谉 讘谉 讗诇注讝专 讗讜诪专 讛讬讜爪讗 讘诪讟讛 专讘讬诐 诪转注住拽讬谉 注诪讜. 讜诪爪讜讜讞讬谉 注诇讬讜. 讜砖讗讬谞讜 讬讜爪讗 讘诪讟讛 讗讬谉 专讘讬诐 诪转注住拽讬谉 注诪讜 讜诪爪讜讜讞讬谉 注诇讬讜 专' 讗诇注讝专 讘谉 注讝专讬讛 讗讜诪专 谞讬讻专 诇专讘讬诐 专讘讬诐 诪爪讜讜讞讬谉 注诇讬讜 讜诪转注住拽讬谉 注诪讜 讜砖讗讬谞讜 谞讬讻专 诇专讘讬诐 讗讬谉 专讘讬诐 诪爪讜讜讞讬谉 注诇讬讜 讜诪转注住拽讬谉 讘讜. 讜诪讛 讛谉 讘讛住驻讚. 专' 诪讗讬专 讗讜诪专 诪砖讜诐 专' 讬砖诪注讗诇 注谞讬讬诐 讘谞讬 砖诇砖 讜注砖讬专讬诐 讘谞讬 讞诪砖. 专' 讬讛讜讚讛 讗讜诪专 诪砖诪讜 注谞讬讬诐 讘谞讬 讞诪砖 讜注砖讬专讬诐 讘谞讬 砖砖. 讜讘谞讬 讝拽谞讬诐 讻讘谞讬 注谞讬讬诐. 讗诪专 讙讬讚诇 讘谉 诪谞砖讬讗 讗诪专 砖诪讜讗诇 讛诇讻讛 讻专"讬 砖讗诪专 诪砖讜诐 专' 讬砖诪注讗诇.
讘讗讘诇 (驻"讙) 讘谞讬 注砖讬专讬诐 讻讘谞讬 讞讻诪讬诐 讘谞讬 讞讻诪讬诐 讻讘谞讬 诪诇讻讬诐. 诪转注住拽讬谉 注诪讛谉. 驻讬' 诪住驻讬讚讬谉 讗讜转谉 讘注讬诇讜讬 讻讚讗诪专谉 诪讜住讬驻讬谉 注诇 讛注讬拽专. 转讬谞讜拽 砖讬讜讚注 诇讬砖讗 讜诇讬转谉 讘诪注砖讛 注爪诪讜. 讗诐 讗讬谉 诇讜 诪注砖讬诐 讬讜爪讗 讘诪注砖讛 讗讘讜转讬讜 讗诐 讗讬谉 诪注砖讬诐 诇讗讘讜转讬讜. 讬讜爪讗 讘诪注砖讛 拽专讜讘讬讜. 驻讬专讜砖 讻砖住讜驻讚讬谉 讗讜转讜 讜讬讜爪讗 诪讝讻讬专讬谉 砖讘讞讬讜. 讗讜 砖诇 拽专讜讘讬讜. 讛讻诇讛 讬讜爪讗讛 讘讬谉 讘讻讘讜讚 讗讘讬讛. 讘讬谉 讘讻讘讜讚 讞诪讬讛. 诪驻谞讬 砖诪注诇讬谉 讜诇讗 诪讜专讬讚讬谉. 讻诇讜诪专 注讜诇讛 注诪讜. 讜讗讬谞讛 讬讜专讚转 注诪讜. 
讜讗诪专 专讘讬谞讜 讛讗讬讬 讙讗讜谉: 拽讟谉 讻诇 砖注讘专讜 注诇讬讜 砖诇砖讬诐 讬讜诐 讗讜诪专讬诐 注诇讬讜 爪讚讜拽 讛讚讬谉 讜讬转讙讚诇. 砖讗讬谉 讗诇讜 讙讚讜诇讬诐 诪谉 讛砖讜专讛 砖注讜诪讚讬谉 注诇讬讜 讜讗讬谉 讚讘专 讝讛 讚讜诪讛 诇讛住驻讚. 讻讛诇讻讛 注谞讬讬诐 讘谞讬 讞诪砖 注砖讬专讬诐 讘谞讬 砖砖 讜讘谞讬 讝拽谞讬诐 讻讘谞讬 注谞讬讬诐. 讜讛驻专砖 讘讬谉 注谞讬讬诐 诇注砖讬专讬诐. 砖注砖讬专讬诐 讬砖 讘讬讚讬讛谉 诪转谞讜转 讟讜讘讜转. 讚注转谉 诪讬讜砖讘转 讘讛谉. 讗讘诇 注谞讬讬诐 讗讬谉 讚注转谉 诪讬讜砖讘转 讗诇讗 讘讘谞讬讛诐 讘讝诪谉 砖谞讟诇讬谉 诪讛谉. 讗诐 讗讬谉 讗转讛 谞讚 诇讛诐. 讜诪专讜讬讞 讻讗讘 诇讘诐 讘讛住驻讚 讘讗讬谉 诇讬讚讬 爪注专 讙讚讜诇. 讜讻谉 讘谞讬 讝拽谞讬诐. 讜讘砖讜专讛 讻砖讛谉 注讜诪讚讬谉 讗讜诪专讬诐 讚讘专讬 转谞讞讜诪讬谉 诇讗讘诇 讻讜' 讜爪讚讜拽 讗砖专 讗转诐 讗讜诪专讬诐. 讗讬谉 讗谞讜 讬讜讚注讬诐 诪讛 讛谉 讚讘专讬讜. 讗诐 讬砖 讘讛谉 诪诪讬谉 讛住驻讚. 讻讙讜谉 讛讜讬 讗讜 讗讘讜讬 讗讜 讘谞讜 讻诪讛 拽砖讛. 讜讻讬讜爪讗 讘讗诇讜 讘讝诪谉 砖讛讜讗 转讬谞讜拽. 讛住讬专讜 讛讚讘专讬诐 讛讗诇讛. 讜讗诐 讛诐 讚讘专 爪讬讚讜拽 讛讚讬谉 讘诇讘讚. 讬讗诪专讜 讗讞专 讛转讬谞讜拽讜转 讘讝诪谉 砖讛诐 讘谞讬 讗讘诇. 讜讗讬谉 讘讻讱 讻诇讜诐. 
(诇专讘 谞讞砖讜谉:) 讬谞讜拽讗 讚讗讬转讬诇讬讚, 讜讛讜讬 讘专 转专讬谉 讗讜 砖诇砖讛 讗讜 讗专讘注讛 讬讜诪讬谉. 讛讻讬 专讙讬诇讬谉 讘注讬专讬谉 讻讬 谞讬讞讗 谞驻砖讬' 讚诪讛诇讬谉 诇讬' 注诇 拽讘专讬' 讜诇讗 诪讘专讻讬谉 注诇 讛诪讬诇讛 讜诪讚讻专讬谉 诇讬讛 砖诪讗. 讚讻讚 专讞诪讬诐 诪谉 砖诪讬讗 讜讛讜讬 转讞讬转 讛诪转讬诐 讛讜讗 讬讚讬注讛 讘讬谞讜拽讗, 讜诪讘讞讬谉 诇讬' 诇讗讘讜讛:



讚专砖 专' 注谞谞讬 讘专 砖砖讜谉 讗驻讬转讞讗 讚讘讬 谞砖讬讗讛 讬讜诐 讗讞讚 诇驻谞讬 注爪专转 讜注爪专转 讛专讬 讻讗谉 讗专讘注讛 注砖专 讬讜诐. 砖诪注 专讘 砖砖转 讗讬拽驻讚 讗诪专 讗讟讜 讚讬讚讬讛 讛讬讗 讚专' 讗诇注讝专 讗诪专 专讘讬 讛讜砖注讬讗 讛讬讗 讚讗诪专 专' 讗诇注讝专 讗诪专 专' 讛讜砖注讬讗 诪谞讬谉 诇注爪专转 砖讬砖 诇讛 转砖诇讜诪讬谉 讻诇 砖讘注讛 转"诇 讘讞讙 讛诪爪讜转 讜讘讞讙 讛砖讘讜注讜转 讜讘讞讙 讛住讜讻讜转 讜讻讬讜谉 讚讬砖 诇讛 转砖诇讜诪讬谉 讻诇 砖讘注讛 讜讚讗讬 讛专讬 讻讗谉 砖讘注讛 讬诪讬诐 诇诪谞讬谉 讗讘诇讜转. 讗讚讘专讬讛 专讘 驻驻讗 诇专讘 讗讜讬讗 住讘讗 讜讚专砖 讬讜诐 讗讞讚 诇驻谞讬 专讗砖 讛砖谞讛 讜专讗砖 讛砖谞讛 讛专讬 讻讗谉 讗专讘注讛 注砖专 讬讜诐 讗诪专 专讘讬谞讗 讗祝 讗谞讜 谞讗诪专 讬讜诐 讗讞讚 诇驻谞讬 讛讞讙 讜讛讞讙 讜砖诪讬谞讬 砖诇讜 讛专讬 讻讗谉 注砖专讬诐 讜讗讞讚 讬讜诐. 专讘讬谞讗 讗讬拽诇注 诇住讜专讗 讚驻专转 讗诪专 诇讬讛 专讘 讞讘讬讘讗 诪住讜专讗 讚驻专转 诇专讘讬谞讗 讗诪专 诪专 讬讜诐 讗讞讚 诇驻谞讬 专讗砖 讛砖谞讛 讜专讗砖 讛砖谞讛 讛专讬 讻讗谉 讗专讘注讛 注砖专 讬讜诐 讗诪专 诇讬讛 诪住转讘专讗 讻专讘谉 讙诪诇讬讗诇 讗诪专讬. 拽砖讬讗 诇讬 讘砖诇诪讗 讬讜诐 讗讞讚 诇驻谞讬 专讗砖 讛砖谞' 讞砖讜讘 砖讘注讛 讚讛讗 讘讟诇讛 诪诪谞讜 讙讝专转 砖讘注讛 讗诇讗 专讗砖 讛砖谞讛 砖讘注讛 诪讗讬 讜讛讗 讗讬谉 转砖诇讜诪讬谉 诇专讗砖 讛砖谞讛 砖讘注讛 讚讛讗 诇讬转 讘讬讛 讞讙讬讙讛 讻诇诇 讜讻谉 砖诪讬谞讬 砖诇 讞讙 砖讘注讛 讗诪讗讬 讗讬讛讜 转砖诇讜诪讬谉 讚专讗砖讜谉 讛讜讗 讜诇讬转 诇讬讛 砖讘注讛 讜讗谞谉 讗诪专讬谉 诇注讬诇 讗讟讜 讚讬讚讬讛 讛讬讗 讚专' 讗诇注讝专 讗诪专 专' 讛讜砖注讬讗 讛讬讗 注爪专转 砖讘注讛 讚讗诪专 专讘讬 讗诇注讝专 诪谞讬谉 诇注爪专转 砖讬砖 诇讛 转砖诇讜诪讬谉 讻诇 砖讘注讛 讗诇诪讗 讻砖注讜诇讛 诇诪谞讬谉 砖讘注讛 诪砖讜诐 砖讬砖 诇讛 转砖诇讜诪讬谉 讛讜讗.
讜讬砖 诇讜诪专 讚讛讗 讗讬拽驻讚 专讘 砖砖转 注诇讬讛 讚专讘讬 注谞谞讬 讘专 砖砖讜谉 讘诪讬诇转讗 驻砖讬讟讗 讗讬拽驻讚 讘讬讛 讜讘讻诇 讚讻谉 讗转讗 注诇讬讛 诇讜诪专 讚讻讬讜谉 讚讗诪专 专讘讬 讗诇注讝专 讗诪专 专' 讛讜砖注讬讗 讚讬砖 诇讛 转砖诇讜诪讬谉 砖讘注讛 讜讚讗讬 讞砖讜讘 讛讜讗 砖讘注讛 诇诪谞讬谉 砖诇砖讬诐. 讜诪讬讛讜 诇讗 驻住讬拽讗 诇讬讛 诇专讘 砖砖转 讚讻诇 讚诇讬转 诇讬讛 转砖诇讜诪讬谉 砖讘注讛 诇讗 讬讛讗 讞砖讜讘 砖讘注讛 讗诇讗 讗讬讛讜 拽讗诪专 讚诪讬诇转讬讛 讚专讘讬 注谞谞讬 讘专 砖砖讜谉 讻专讘讬 讛讜砖注讬讗 讜讚讗讬 讛讜讗 讜讗转讗 专讘 驻驻讗 讜讚专砖 讚专讗砖 讛砖谞讛 谞诪讬 讻讬讜谉 讚讻专讙诇讬诐 讛讜讗 讬讜诐 讗讞讚 诇驻谞讬 专讗砖 讛砖谞讛 讞砖讜讘 砖讘注讛 讚讛讗 诪讘讟诇 讙讝专转 砖讘注讛 讜专讗砖 讛砖谞讛 注爪诪讜 讞砖讜讘 砖讘注讛 讚讻讬讜谉 讚讛讜讬 讻专讙诇 诇讙讝专转 砖讘注讛 讞砖讜讘 讻专讙诇 砖诇诐 诇讙讝专转 砖诇砖讬诐 诪驻谞讬 砖讛讜拽砖讜 讻诇 讛诪讜注讚讬诐 讝讛 诇讝讛 讚讻转讬讘 讗诇讛 诪讜注讚讬 讬讬'. 
注讜讚 讗谞讬 爪专讬讱 诇驻专砖 讘拽驻讬讚讛 讚专讘 砖砖转 讛讬讻讬 讗诪专 讚专' 讗诇注讝专 讗诪专 专' 讛讜砖注讬讗 讛讬讗, 讜讛专讬 诪讻诇 诪拽讜诐 讗讬驻砖专 诇谞讜 诇讜诪专 砖讗讬谉 转砖诇讜诪讬谉 诪讜注讬诇讬谉 讗诇讗 讘讝诪谉 砖讘讬转 讛诪拽讚砖 拽讬讬诐 讗讘诇 诪砖讞专讘 注爪专' 讻砖讘转 讻讚讘专讬 专' 讗诇注讝专 讜诪讚专"讗 讗"专 讛讜砖注讬讗 诇讬讻讗 诇诪讙诪专 诪讬讚讬 诇讝诪谉 讛讝讛 讜讬砖 诇讜诪专 讚讛讻讬 拽讗诪专 讛讗讬 诪谞讬谞讗 讚讗专讘注讛 注砖专 诇诪讛 诇讬 讚专' 讗诇注讝专 讗诪专 专' 讛讜砖注讬讗 讛讬讗 砖讗诇讜 诇驻住讜拽 砖讛讬讗 讻专讙诇讬诐 讘讝诪谉 讛讝讛 讚专讘谞谉 讚诪转谞讬' 讛讬讗.
讜讛专讗砖讜谞讬诐 砖讗诇讜 讬讜诐 讗讞讚 诇驻谞讬 专讗砖 讛砖谞讛 讜专讗砖 讛砖谞讛 讗专讘注讛 注砖专 诪讛 爪讜专讱 诇讞砖讘讜谉 讝讛, 讜讛诇讗 讻砖讛讜讗 拽讜讘专 诪转讜 讬讜诐 讗讞讚 诇驻谞讬 专讗砖 讛砖谞讛 讘讟诇讛 诪诪谞讜 讙讝专转 砖讘注讛 讜谞讜讛讙 讘讙讝专转 砖诇砖讬诐 砖讘注讛 讬诪讬诐 讘讞讜诇 注讚 讬讜诐 讛讻驻讜专讬诐 讜讻砖讬讙讬注 讬讜诐 讛讻驻讜专讬诐 讘讟诇讛 诪诪谞讜 讙讝专转 砖诇砖讬诐 讚讬讜诐 讛讻驻讜专讬诐 谞诪讬 讻专讙诇讬诐 讛讜讗 (讜讻讬讜谉) [讜讘讬谉] 砖转注诇讛 专讗砖 讛砖谞讛 诇讗专讘注讛 注砖专 讗讜 诇讗讞讚 注砖专 注讚 讬讜诐 讛讻驻讜专讬诐 讛讜讗 谞讜讛讙 讜讬讜诐 讛讻驻讜专讬诐 诪讘讟诇 砖讗专 讙讝专转 讛砖诇砖讬诐.
讜讬砖 砖住讜讘专讬谉 讘转讬专讜抓 讛拽讜砖讬讗 讛讝讜 砖诪谞讜 讗讜转谉 讗专讘注讛 注砖专 讬讜诐 诇砖讜诪注 砖诪讜注讛 拽专讜讘讛 诇讗讞专 专讗砖 讛砖谞讛 诪诪讬 砖诪转 拽讜讚诐 专讗砖 讛砖谞讛 讘砖砖讛 注砖专 讜讘注砖专讬诐 讬讜诐 砖诪讜谞讬谉 诇讜 讬讜诐 讗讞讚 诇驻谞讬 专讗砖 讛砖谞讛 讜专讗砖 讛砖谞讛 讗专讘注讛 注砖专 讜讛讜讬讗 诇讛 [专讞讜拽讛] (拽专讜讘讛) 讜讗讬谞讜 谞讜讛讙 讗诇讗 讬讜诐 讗' 讜讻谉 讝讛 谞讜讛讙 诇讚注转 讛诪驻专砖 讛讝讛 讘讬讜诐 讗讞讚 诇驻谞讬 讛讞讙 讜讛讞讙 讜砖诪讬谞讬 砖诇讜 砖讛诐 注砖专讬诐 讜讗讞讚 讬讜诐 诇砖讜诪注 砖诪讜注讛 诇讗讞专 讛讞讙 转砖注讛 讬诪讬诐 砖谞注砖讬转 诇讜 专讞讜拽讛 讜讝讜 讛住讘专讗 专讞讜拽讛 诪讗讜讚 讜专讜讗讛 讗谞讬 讘讛 讚讘专讬 讛专讘 专讘讬 讝专讞讬讛 讛诇讜讬 讝"诇 讚讛讬讗讱 讬注诇讜 讬诪讬诐 诇诪讬 砖诇讗 砖诪注 讜诇讗 讞诇 注诇讬讜 讘讛诐 讗讘讬诇讜转 讜诇讗 讘讟诇讜 诪诪谞讜 讻诇讜诐 讗诐 讗诪专讜 讘诪讬 砖注诇讜 诇讜 讬诪讬诐 讛诇诇讜 诇砖讘注讛 讜讘讟诇讜 诪诪谞讜 讙讝专讜转讬讜 讬讗诪专讜 讘诪讬 砖诇讗 砖诪注 讻诇诇 讜讛专讬 讛砖讜诪注 讘讬讜诐 砖诇砖讬诐 讻砖讜诪注 讘讬讜诐 转砖注讛 讜注砖专讬诐 讛讜讗 讜谞讜讛讙 砖讘注讛 讜砖诇砖讬诐 讜讗注"驻 砖讗诪专讜 讬讜诐 砖诇砖讬诐 讻讻讜诇讜 讘诪讬 砖砖诪注 讜谞讛讙 讗讘诇讜转讜 诇讗 讗诪专讜 讘诪讬 砖诇讗 砖诪注 讻诇讜诐 讜讗祝 讝讛 讻谉 讗讬谉 诪讜谞讬谉 讬讜诐 讗讞讚 诇砖讘注讛 诇诪讬 砖诇讗 砖诪注 讜诇讗 讘讟诇 讻诇讜诐 讜讗诇讜 讛讬讛 讚讬谉 诪讬 砖诇讗 砖诪注 讜诇讗 谞讛讙 讗讘讬诇讜转 讻讚讬谉 诪讬 砖谞讛讙 讘讜 讛砖讜诪注 讗讞专 讛专讙诇 砖诪转 诇讜 诪转 拽讜讚诐 讛专讙诇 砖讘注讛 讬诪讬诐 讛讬讜 讘讟诇讜转 诪诪谞讜 讙讝专讜转 砖诇砖讬诐 讜诇讗 诪砖讻讞转 诇讛 砖讜诪注 砖诪讜注讛 拽专讜讘讛 讘专讙诇 讜诇诪讜爪讗讬 讛专讙诇 谞注砖讬转 专讞讜拽讛 诇注讜诇诐 砖讗诐 诪转 诇讜 诪转 砖诪谞讛 拽讜讚诐 讛专讙诇 讗驻讬诇讜 讘转讜讱 讛专讙诇 专讞讜拽讛 讛讬讗 砖讻讘专 讘讟诇讜 讙讝专转 砖诇砖讬诐 讜讗诐 转讜讱 砖讘注讛 诪转 讛诪转 讗祝 诇讗讞专 讛专讙诇 拽专讜讘讛 讛讬讗 讗诇讗 砖讗讬谉 讚讬谉 诪讬 砖诇讗 谞讛讙 讗讘诇讜转讜 讜诇讗 砖诪注 讘讜 讻讚讬谉 讛谞讜讛讙 讛讬诇讻讱 诇讗 砖谞讗 注专讘 讛专讙诇 讜诇讗 砖谞讗 讬讜诪讜 砖诇 专讙诇 讗讬谉 谞诪谞讬谉 诇讙讘讬 砖诪讜注讛 讗诇讗 诇注爪诪谉.
讜讗讞专讬诐 驻讬专砖讜 砖讗讬谉 讬讜诐 讛讻驻讜专讬诐 诪讘讟诇 讙讝专转 讛砖诇砖讬诐 诪谉 讛拽讜讘专 诪转讜 讘注专讘 专讗砖 讛砖谞讛 讚转专讬 拽讜诇讬 讘讞讚讗 讗讘讬诇讜转 诇讗 注讘讚讬谞谉 砖讬讘讗 专讙诇 讗讞讚 讜讬讘讟诇 讙讝专转 砖讘注讛 讜讬讘讗 专讙诇 讗讞专 讜讬讘讟诇 诪诪谞讜 讙讝专转 砖诇砖讬诐.讜注讜讚 讻讬讜谉 砖讛专讙诇 讛专讗砖讜谉 砖驻讙注 讘讜 诇讗 讛讬讛 讘讜 讻讞 诇讘讟诇 诪注诇讬讜 讙讝专讛 讝讜 砖诇 砖诇砖讬诐 讗祝 讛专讙诇 讛砖谞讬 讗讬谞讜 讬驻讛 诪谉 讛专讗砖讜谉 讜讻讘专 讛讜讞讝拽讛讗讘讬诇讜转 讛讝讜 诇讛转谞讛讙 讘专讙诇讬诐 讜讻谉 讛拽讜讘专 诪转讜 讘注专讘 讬讜诐 讛讻驻讜专讬诐 讗讬谉 讛讞讙 诪讘讟诇 诪诪谞讜 讙讝专转 砖诇砖讬诐 讗诇讗 诪讜谞讛 讗讞专 讬讜诐 讛讻驻讜专讬诐 砖砖讛 注砖专 讬讜诐 讜讚注转 讘注诇 讛诇讻讜转 讻谉 砖讻转讘 讜讛讬讻讗 讚诪讬转 诇讬讛 诪转 拽讜讚诐 专讗砖 讛砖谞讛 讘讬讜诐 讗讞讚 注讜诇讛 诇讜 诇诪谞讬谉 砖讘注讛 讜专讗砖 讛砖谞讛 讝' 讛专讬 讗专讘注讛 注砖专 讜讝' 砖讘讬谉 专讗砖 讛砖谞讛 诇讬讜诐 讛讻驻讜专讬诐 讛专讬 讗讞讚 讜注砖专讬诐 讜讬讜讛"讻 讚讛讜讗 专讙诇 讞砖讬讘 诇讛讜 讝' 讛专讬 砖诪谞讛 讜注砖专讬诐 谞拽讬讟 诇讛 讘转专 讬讜诐 讛讻驻讜专讬诐 转专讬 讬讜诪讬 诇诪砖诇诐 转诇转讬谉 讜诪讙诇讞注专讘 讛住讜讻讜转 讜讻谉 讛讬讻讗 讚诪讬转 诇讬讛 诪转 诪拽诪讬 注爪专转 讜诪拽诪讬 专讗砖 讛砖谞讛 讜诪拽诪讬 讬讜诐 讛讻驻讜专讬诐 讘讬讜诐 讗讞讚 注讜诇讬谉 诇诪谞讬谉 讗专讘注讛 注砖专 讚拽讬讬诪讗 诇谉 讻专讘谉 讙诪诇讬讗诇 讚转谞谉 专讘谉 讙诪诇讬讗诇 讗讜诪专 专讗砖 讛砖谞讛 讜讬讜诐 讛讻驻讜专讬诐 讻专讙诇讬诐 诪讗讬 讟注诪讗 讛讜拽砖讜 讻诇 讛诪讜注讚讬诐 讝讛 诇讝讛 讜诇讗 诪讬讘注讬讗 注爪专转 讜讗诪专 专讘 讙讚诇 讘专 诪谞砖讛 讗诪专 砖诪讜讗诇 讛诇讻讛 讻专讘谉 讙诪诇讬讗诇 讜讙诐 讘讝讛 讚注转讬 谞讜讟讛 诇讚讘专讬 讛专讘 讝专讞讬讛 讛诇讜讬 讝"诇 诇驻讬 砖讛拽讜讘专 诪转讜 讗讞专 专讗砖 讛砖谞讛 诪讜转专 诇讙诇讞 讘注专讘 讬讜诐 讛讻驻讜专讬诐 砖讛讜讗 讬讜诐 砖讘讬注讬 砖诇讜 讜讗诐 讝讛 诪驻谞讬 砖谞讛讙 诪拽爪转 讛讬讜诐 讗讞讚 讘讙讝专转 砖诇砖讬诐 谞转讬专 诇讙诇讞 讝讛 砖谞讛讙 讻诇 讗诇讜 讘讙讝专转 砖诇砖讬诐 谞讗住讜专 讗讜转讜 讗讬谉 讛讚注转 住讜讘诇转 讻谉 诪讛 诇谞讜 诇诪爪讜转 砖讘注讛 砖诇讜 专讙诇 讗讞专 讛讜讗 砖讛驻住讬拽谉 讜讗注"驻 砖讗讬谉 诇谞讜 诪谉 讛讙诪专讗 诇讚讞讜转 讛住讘专讗 讛讝讜 讘专讗讬讛 讗讘诇 谞讗诪专 诇讘注诇 讛讚拽诇 讛专讬诐 讗转讛. 
注讜讚 讗诪专讜 讗讞专讬诐 讚讜讚讗讬 诇讚讘专讬 专讘谉 讙诪诇讬讗诇 讚讗诪专 专讗砖 讛砖谞讛 讜讬讜诐 讛讻驻讜专讬诐 讻专讙诇讬诐 讗讬谉 诇谞讜 爪讜专讱 讘讞砖讘讜谞谉 砖诇 讗专讘注讛 注砖专 讬讜诐 讚专讗砖 讛砖谞讛 诪讘讟诇 讙讝专转 砖讘注讛 讜讬讜诐 讛讻驻讜专讬诐 讙讝专转 砖诇砖讬诐 讗讘诇 专讘 驻驻讗 诇讗 讛讬讛 住讜讘专 讻专讘谉 讙诪诇讬讗诇 砖讬讛讜 讻专讙诇讬诐 诇讙诪专讬 讗诇讗 诇讞砖讘讜谉 砖讘注讛 讘诇讘讚 讛诐 讻专讙诇讬诐 诪砖讜诐 讚讗转拽讜砖 诪讜注讚讬诐 诇讛讚讚讬 讗讘诇 诇讘讟诇 讙讝专讜转 讗讬谞谉 讻专讙诇讬诐 讚讛讗 讻转讬讘讗 讘讛讜 砖诪讞讛 讜讻砖转讗诪专 讜讛诇讗 讬讜诐 讗讞讚 砖诇驻谞讬 专讗砖 讛砖谞讛 注砖讗讜讛讜 讻砖讘注讛 诇讘讟诇 诪诪谞讜 讙讝专转 讛砖讘注讛 讗诇诪讗 讗驻讬诇讜 诇讘讟诇 讙讝专讜转 讛诐 讻专讙诇讬诐. 讜讛诐 诪砖讬讘讬诐 讜讗讜诪专讬诐 讛驻住拽转 砖讘注讛 注诇 讻专讞讱 讛讬讗 讘讗讛 诪驻谞讬 (砖专讗讛) [砖]专讗砖 讛砖谞讛 谞讞砖讘 讻砖讘注讛 讜讛诇讻讱 讙讝专转 砖讘注讛 讻诇讛 讘专讗砖 讛砖谞讛 讜诪驻谞讬 讻讱 讞砖讘讜 讗讜转诐 诇讗专讘注讛 注砖专 讚讻讬讜谉 砖讗讬谞讛 讬讜爪讗讛 讘讬讜诪讜 讗讬谞讛 谞讻谞住转 诇转讜讻讜 讗讘诇 讙讝专转 砖诇砖讬诐 砖讗讬谞讛 讻诇讛 讘讬讜诪讜 谞讻谞住转 讜讬讜爪讗讛 诪诪谞讜 讗诇讗 砖谞讞砖讘转 诇砖讘注讛 讜讛讬讬谞讜 讚讗诪专 诇讬讛 专讘讬谞讗 诇专讘 讞讘讬讘讗 诪住讜专讗 讚驻专转 讗谞讗 诪住转讘专讗 讻专"讙 讗诪专讬 讜讝讜 讛住讘专讗 诇专讗讘"讚 讝"诇.
讜讗谞讬 转诪讛 驻讛 拽讚讜砖 讬讗诪专 讚讘专 讝讛, 讗诐 讻谉 讬讜诐 专讗砖 讛砖谞讛 注爪诪讜 讛讜讗 砖讘讬讟诇 讙讝专转 讛砖讘注讛 注砖讬转讜 讻砖讘转 注讜诇讛 讜讗讬谞讜 诪驻住讬拽 讗诇讗 砖讛讜讗 谞诪谞讛 砖讘注讛 诪驻谞讬 讛拽砖 讛诪讜注讚讬诐 讝讛 诇讝讛 讜诇讗 讞砖讘讜 讬讜诐 砖诇驻谞讬讜 砖讘注讛 讜注讜讚 诇诪讛 诇讗 谞讛讙 讘诪拽爪转讜 砖诇 讬讜诐 专讗砖 讛砖谞讛 注爪诪讜 讘讚讘专讬诐 砖讘爪谞注讛 讻砖讗专 讛专讙诇讬诐 砖讛讗讘讬诇讜转 谞讻谞住转 讘转讜讻诐 讜注讜讚 讛讗讬讱 注砖讜 讛拽砖 讝讛 砖诇 诪讜注讚讬诐 诇诪讞爪讛 砖诇讗 讬讛讜 诪驻住讬拽讬谉 讜注讜诇讬谉 诇诪谞讬谉 砖讘注讛 讜讻转讬讘 讘专讗砖 讛砖谞讛 砖诪讞讛 讜讗讬住讜专 讜注爪讘讜谉 讛讬讜诐 拽讚讜砖 讛讜讗 诇讛' 讗诇讛讬讻诐 讗诇 转转讗讘诇讜 讜讗诇 转讘讻讜 讻讬 拽讚讜砖 讛讬讜诐 诇讗讚讜谞谞讜 讜讗诇 转注爪讘讜 讻讬 讞讚讜转 讛' 讛讬讗 诪注讜讝讻诐 讜讬诇讻讜 讻诇 讛注诐 诇讗讻讜诇 讜诇砖转讜转 讜诇砖诇讜讞 诪谞讜转 讜诇注砖讜转 砖诪讞讛 讙讚讜诇讛 讻讬 讛讘讬谞讜 讘讚讘专讬诐 讗砖专 讛讜讚讬注讜 诇讛诐 讜注讜讚 砖讗讬谉 讘诪砖诪注讜转 诇砖讜谉 讛讙诪专讗 讻诪讜 砖驻讬专砖 讛专讘 讝"诇 讗谞讗 诪住转讘专讗 讻专讘谉 讙诪诇讬讗诇 讗诪专讬 讗诇讗 讗诐 讘讗谞讜 诇讚拽讚拽 讗讞专 讛诇砖讜谉 讬砖 讘诪砖诪注 砖诇讗 讛讜讚讛 专讘讬谞讗 砖讬讛讗 讬讜诐 砖诇驻谞讬 专讗砖 讛砖谞讛 讜专讗砖 讛砖谞讛 讗专讘注 注砖专 讜讛转谞爪诇 诪讝讛 讜讗诪专 讗谞讗 诇讗 讗诪专讬 讛讗 诪讬诇转讗 讗诇讗 诪住转讘专讗 讻专讘谉 讙诪诇讬讗诇 讗诪专讬 砖讛讜讗 讚讬谉 讗讞专 诪诪谞讜 讟注讜 诇讜诪专 讻谉 讘砖诪讬 讗讜 砖讗诪专 砖诇讗 驻住拽 讛诇讻讛 讻谉 诇讛讚讬讗 讗讘诇 讗诪专 讚诪住转讘专 讟注诪讬讛 讻注谞讬谉 砖讚拽讚拽讜 讘讙诪专讗 讘讬谉 讛诇讻讛 讜诪讟讬谉 讜谞专讗讬谉 讜讝讛 讻诪讜 砖讗诪专讜 讘驻专拽 讗讬谉 爪讚讬谉 [讘讬爪讛 讻"讝 注"讗] 诪讬 讗诪专 诪专 讛诇讻讛 讻专' 砖诪注讜谉 讗诪专 诇讬讛 诪住转讘专讗 讻讜转讬讛 讗诪专讬 诪讚拽转谞讬 诇讛 讘讘专讬讬转讗 讘诇砖讜谉 讞讻诪讬诐 砖诪注 诪讬谞讛 诪住转讘专 讻讜转讬讛 诇讜诪专 砖诇讗 驻住拽 讛诇讻讛 讻诪讜转讜 讘驻讬专讜砖 讗诇讗 诪诪转谞讬转讗 讗诪专 讚诪住转讘专 讟注诪讬讛. 讜讻谉 讘驻专拽 讬讜爪讗 讚讜驻谉 讘诪住讻转 谞讚讛 [诪"讞 注"讗] 诪讬 讗诪专 讛诇讻讛 讻专' 讬讜住讬 讘谉 讻讬驻专 砖讗诪专 诪砖讜诐 专' 讗诇讬注讝专 讗诪专 诇讬讛 诪住转讘专讗 讗诪专讬 诪讚讻讜诇讬 驻讬专拽讬谉 拽转谞讬 讬讜诐 讗讞讚 讜讛讻讗 诇讗 拽转谞讬 砖诪注 诪讬谞讛 诪住转讘专讗 讻讜转讬讛 讜诪讻诇 诪拽讜诐 讗讬谉 诇谞讜 讘注讬拽专 讛讚讬谉 讛驻专砖 讜讞诇讜拽讛 讘讬谉 诪住转讘专' 讻驻诇讜谞讬 讜讘讬谉 讛诇讻讛 讻诪讜转讜 诇注砖讜转 [讻诪讜转讜] (讻诪谞讛讙) 讘诪拽爪转 讜诇讗 讘讻诇. 讜诪爪讬谞讜 讘诪拽讜诪讜转 砖驻住拽讜 讛诇讻讛 讘诇砖讜谉 诪住转讘专讗 讻讙讜谉 讝讛 砖讛讝讻专谞讜 砖讛诇讻讛 讻专' 讬讜住讬 讘谉 讻讬驻专 诪诇砖讜谉 诪住转讘专讗 讻讜转讬讛 讜讻谉 注讻砖讬讜 讚讞讬谞讜 讻诇 讛住讘专讜转.
讜讛讞讝讬专 讗讜转谞讜 讛注谞讬谉 诇注讬拽专 讛砖讗诇讛 砖谞砖转讘砖讜 讛讚注讜转 讘砖讘讬诇讛 诪讛 转讜注诇转 讘诪谞讬谉 讬讜诐 讗讞讚 诇驻谞讬 专讗砖 讛砖谞讛 讜专讗砖 讛砖谞讛 讗专讘注讛 注砖专 讜讗谞讬 讗讜诪专 砖讛诪驻专砖讬诐 讛诇诇讜 讛讞诪讬专讜 讘讝讜 讛砖讗诇讛 砖诇讗 诇爪讜专讱 讚专讘 驻驻讗 诇讗砖诪讜注讬谞谉 讚专讗砖 讛砖谞讛 讻专讙诇讬诐 讗转讗 讜拽讗诪专 讚注讜诇讬谉 诇讜 讗专讘注讛 注砖专 诇讜诪专 砖诪讘讟诇讬谉 诪诪谞讜 讙讝专转 砖讘注讛 讜注诇讜 诇讜 诪讻诇诇 砖诇砖讬诐 讗诇讗 讻讬讜谉 砖讛讜爪专讱 诇讜诪专 砖讛讜讗 讻专讙诇讬诐 讜诪讘讟诇 讗诪专 讛讚讘专 讻诪讜转 砖讛讜讗 讚讗专讘注讛 注砖专 注讜诇讬谉 诇讜 讻讗诇讜 谞讛讙 讘讛谉 讜讻诇驻讬 砖讚专砖 专' 注谞谞讬 讘专 砖砖讜谉 讘注爪专转 砖注讜诇讛 诇讗专讘注讛 注砖专 讚专砖 专讘 驻驻讗 砖讗祝 专讗砖 讛砖谞讛 谞诪讬 注讜诇讛 诇讗专讘注讛 注砖专 诇讜诪专 砖讛讜讗 讻专讙诇 讙诪讜专 砖讬讜诪谉 谞诪谞讛 砖讘注讛 讜注讜讚 讬爪讗 诪讻诇诇 诪谞讬谞讜 砖诇 专讘 驻驻讗讚诇专讘谞谉 讚讗诪专讬 讗诐 诇讗 讙诇讞 注专讘 讛专讙诇 讗住讜专 诇讙诇讞 讗讞专 讛专讙诇 注诇讜 诇讜 讬诪讬诐 讛诇诇讜 讜诪讙诇讞 诇讗讞专 讬讜诐 讛讻驻讜专讬诐 讜砖诪讗 专讘 驻驻讗 讻专讘谞谉 住讘讬专讗 诇讬讛 讚讛讗 专讘 讜专讘 讛讜谞讗 讻专讘谞谉 住讘专讬 讙讝专讜转 讘讟诇讜 讬诪讬诐 诇讗 讘讟诇讜 讜讘讬谉 砖住讜讘专 讻谉 讗讜 砖讗讬谞讜 住讜讘专 讗讬讛讜 诪诇转讗 讚讛讬讗 拽讜砖讟讗 拽讗诪专 讜拽讗 诪砖诪注 诇谉 讚讬谞讗 讚专讗砖 讛砖谞讛 讜讚砖讗专 讛专讙诇讬诐 讻专讘讬 注谞谞讬 讘专 砖砖讜谉. 
注讜讚 讗谞讬 讗讜诪专 讚讛讗 讚讗诪专讬谞谉 讗诪专 诇讬讛 专讘 讞讘讬讘讗 诪住讜专讗 讚驻专转 诇专讘讬谞讗 讗诪专 诪专 讬讜诐 讗讞讚 诇驻谞讬 专讗砖 讛砖谞讛 讜专讗砖 讛砖谞讛 讗专讘注 注砖专 讬讜诐 讗诪专 诇讬讛 讗谞讗 诪住转讘专讗 讻专讘谉 讙诪诇讬讗诇 讗诪专讬 讛讻讬 拽讗诪专 诇讬讛 讗谞讬 诇讗 讗诪专转讬 讗谞讬 诇讗 驻专砖转讬 诪谞讬谉 讗诇讗 讗诪专转讬 砖讛诐 讘专讘谉 讙诪诇讬讗诇 讜讘讜讚讗讬 诪讛 砖讛转谞爪诇 专讘讬谞讗 砖诇讗 讗诪专 讛专讬 讻讗谉 讗专讘注讛 注砖专 讗诇讗 诪住转讘专讗 讻专讘谉 讙诪诇讬讗诇 讗诪专讬 讗诐 诇讛驻专讬砖 讜诇讞诇拽 讘注讬拽专 讛讚讬谉 讗诪专 讻谉 讗讬谉 讗谞讜 讬讜爪讗讬谉 讬讚讬 讞讜讘转 讛诇砖讜谉 讗诇讗 讘讗' 诪砖谞讬 讚专讻讬诐 讗讜 砖谞讗诪专 砖诇讗 讬讜讚讛 砖讛诐 专讗讜讬讬谉 诇诪谞讜转谉 讗专讘注讛 注砖专 讗诇讗 讻专讙诇讬诐 讛谉 诪驻住讬拽讬谉 讜讗讬谞谉 注讜诇讬谉 讗讜 砖谞驻专砖 砖讗讬谞讜 爪专讬讱 诇诪谞讜转谉 讻谉 讚专讘讬谞讗 讜讚讗讬 讘讛专讬 讛谉 讻专讙诇讬诐 讗讜专讬 讻专讘谉 讙诪诇讬讗诇 讘诪谞讬谉 讝讛 诇讗 讗讜专讬 讜注诇 讻专讞讬谉 讜讚讗讬 诇专讘讬谞讗 专讗讜讬讬谉 讛谉 诇诪谞讜转谉 讗专讘注讛 注砖专 讚讻讬讜谉 讚讗讬讛讜 住讘专 讻专讘谉 讙诪诇讬讗诇 砖讛诐 讻专讙诇讬诐 诇诪讛 诇讗 讬讛讜 专讗讜讬讬谉 诇住驻讬专转 讗专讘注讛 注砖专 讻砖讗专 讛专讙诇讬诐 讗诐 转讗诪专 诪驻谞讬 砖讗讬谉 诇讜 转砖诇讜诪讬谉 讻诇 砖讘注讛 讜讻讟注诪讬讛 讚专讘 砖砖转 讘注爪专转 讜讛专讬 砖诪讬谞讬 砖诇 讞讙 砖诪谞讗讜 专讘讬谞讗 注爪诪讜 砖讘注讛 讗讬谉 诇讜 转砖诇讜诪讬谉 讻诇诇 讜注讜讚 讛讗 专讘讬谞讗 注诇讬讛 讚专讘 驻驻讗 拽讗讬 讜讗祝 讗谞讜 谞讗诪专 讬讜诐 讗讞讚 诇驻谞讬 讛讞讙 讜讛讞讙 讜砖诪讬谞讬 砖诇讜 注砖专讬诐 讜讗讞讚 讬讜诐 讗诇诪讗 诪讜讚讛 诇讬讛 诇专讘 驻驻讗 讘诪谞讬谉 讚讬讚讬讛 讜诇讗 驻诇讬讙 注讬诇讜讬讛 讜诪讬谞讬讛 讚讬讬拽 讜讙诪专 讛讞讙 讜砖诪讬谞讬 砖诇讜.
讗诇讗 讜讚讗讬 诪砖诪注 讚专讘讬谞讗 讛讻讬 拽讗诪专 诇讬讛 诇专讘 讞讘讬讘讗 诪住讜专讗 讚驻专转 讗谞讬 诇讗 讗诪专转讬 讘专讗砖 讛砖谞讛 诪谞讬谉 砖讗讬谞讬 爪专讬讱 诇诪谞讬谉 讗专讘注讛 注砖专 砖诇讜 讗诇讗 诪住转讘专讗 讻专讘谉 讙诪诇讬讗诇 讗诪专讬 砖讛讜讗 讻专讙诇讬诐 讜讞砖讜讘 讗转讛 讗讜转讜 砖讘注讛 讗讜 讗专讘注' 注砖专 讚讜讚讗讬 讛讜讗 专讙诇 讜诇驻讬 讛驻讬专讜砖 讛讝讛 讛专讬 专讘讬谞讗 注爪诪讜 谞砖诪专 讜谞讝讛专 诪谉 讛拽讜砖讬讗 讛讝讜 讛讞诪讜专讛 讗爪诇 讛诪驻讜专砖讬诐 讜讘讬谉 砖转驻专砖 讻谉 讜讘讬谉 砖转讗诪专 砖讗讬谉 讞诇讜拽 讘讬谉 诪讛 砖讗诪' 诇讜 专讘 讞讘讬讘讗 诇专讘讬谞讗 讘诪谞讬谉 讬讜诐 讗讞讚 诇驻谞讬 专"讛 讜专"讛 讗专讘注讛 注砖专 讜讘讬谉 诪讛 砖讛讜讚讛 专讘讬谞' 诪住转讘专讗 讻专讘谉 讙诪诇讬讗诇 讗诪专讬 讗诇讗 诇讜诪专 砖诇讗 驻住拽 讻诪讜转讜 诇讛讚讬讗 讗讘诇 讗诪专 讚诪讬住转讘专 讟注诪讗 讻诇讜诪专 谞专讗讬谉 讚讘专讬讜 讗讬谉 讛拽讜砖讬讗 诪"诪 专讗讜讬讛 诪讚拽讚讜拽讛 讻诇 讛讚讬谞讬诐 讛专讞讜拽讬诐 砖讛讝讻专谞讜 诇诪注诇讛 讜诪讛 砖讗诪专谞讜 转讞诇讛 诪住驻讬拽 讜注讜诇讛 讻讛讜讙谉 讚专讘 驻驻讗 诪讬诇转讗 讻讚讗讬转讗 讗诪专 讚专讗砖 讛砖谞讛 讻专讙诇讬诐 讜讚讬谞讗 讚专讗砖 讛砖谞讛 讜讚砖讗专 讛专讙诇讬诐 讻讞讚讗 拽讗 诪砖诪注 诇谉 砖注诇讜 诇讜 讗专讘注讛 注砖专 讬讜诐 讜讬讜诐 讛讻驻讜专讬诐 诪驻住讬拽 讛砖讗专. 
注讜讚 诪爪讗转讬 诇专讘 专' 诪砖讛 讛住驻专讚讬 讝"诇 砖讻转讘 讛拽讜讘专 讗转 诪转讜 讗驻讬诇讜 砖注讛 讗讞转 拽讜讚诐 专讗砖 讛砖谞讛 讜讬讜诐 讛讻驻讜专讜诐 讘讟诇讛 诪诪谞讜 讙讝专转 砖讘注讛 谞诪爪讗 诪讜谞讛 讗讞专 专讗砖 讛砖谞讛 讜讬讜诐 讛讻驻讜专讬诐 注砖专讬诐 讜砖诇砖讛 讜讘拽讜讘专 拽讜讚诐 注爪专转 讻转讘 诪讜谞讛 砖砖讛 注砖专 讗祝 注诇 驻讬 砖讛讜讗 诪讜谞讛 讬讜诐 讗讞讚 讛专讬 讛讜讗 专讙诇 讜注讜诇讛 诇讜 砖讘注讛 讬诪讬诐 讜讻谉 讘拽讜讘专讜 拽讜讚诐 讛住讜讻讜转 诪讜谞讛 讗讞专 讛住讜讻讜转 转砖注讛 讬诪讬诐 讘诇讘讚 砖讛专讬 砖诪讬谞讬 专讙诇 讘驻谞讬 注爪诪讜 讛讜讗 讜谞诪爪讗 专讗砖讜谉 砖讘注讛 讜砖讘注转 讬诪讬 讛讞讙 讛专讬 讗专讘注讛 注砖专 讜砖诪讬谞讬 砖诇 讞讙 讛专讬 注砖专讬诐 讜讗讞讚 讬讜诐 诇诪讚谞讜 讘讚注转讜 砖诇 讛专讘 讝"诇 砖讛讜讗 住讜讘专 讚专讘讬谞' 诇讗 讗讜专讬 讘诪谞讬谉 专讗砖 讛砖谞讛 砖讬讛讗 注讜诇讛 砖讘注讛 讜诪驻谞讬 砖讗讬谞讜 专讙诇 讜讛讬讬谞讜 讚讗诪专 诪住转讘专讗 讻专讘谉 讙诪诇讬讗诇 讗诪专讬 诇讛驻住讬拽 讻专讙诇讬诐 讗讘诇 诇讗 诇诪谞讜转 讬讜诪讬 砖讘注讛 讜注讜讚 住讜讘专 砖讗讬谉 讬讜诐 讛讻驻讜专讬诐 诪讘讟诇 讙讝专转 砖诇砖讬诐 诪谉 讛拽讜讘专 诪转讜 拽讜讚诐 专讗砖 讛砖谞讛 砖讻诇 砖诇讗 讛驻住讬拽讜 专讙诇 专讗砖讜谉 驻讙注 讘讜 转讞诇讛 讗讬谉 专讙诇 诪驻住讬拽讜 讻驻讬 讛住讘专讗 讛谞讝讻专转 诇诪注诇讛.
讜讗讬谉 讚讘专讬讜 谞专讗讬谉 砖讗讬谉 讛驻专砖 讘讬谉 专讗砖 讛砖谞讛 诇砖诪讬谞讬 砖诇 讞讙 砖谞诪谞讛 砖讘注讛 讜讗祝 注诇 驻讬 砖讝讛 诪讻诇诇 讛专讙诇 讜讝讛 讗讬谞讜 专讙诇 讗谞讜 讗讬谉 诇谞讜 讘讙诪专讗 砖讬讛讗 诪谞讬谉 讝讛 转诇讜讬 讘专讙诇 讜诇讗 专讙诇 讗诇讗 讗讜 砖谞转诇讛 讛讚讘专 讘诪讬 砖讬砖 诇讜 转砖诇讜诪讬谉 讚砖讘注讛 讻讗转拽驻转讬讛 讚专讘 砖砖转 讘注爪专转 讗讜 砖谞讗诪专 讚讻诇 讛诪驻住讬拽讬谉 讜讗讬谉 注讜诇讬谉 讻专讙诇讬诐 讻诪讬诪专讗 讚专讘 驻驻讗 讚讗诪专 讗驻讬诇讜 专讗砖 讛砖谞讛 讜讻讬讜谉 讚讗讜住讬祝 专讘讬谞讗 讗驻讬诇讜 砖诪讬谞讬 砖诇 讞讙 砖诪注讬谞谉 诪讬谞讛 讚讻诇 讛诪驻住讬拽讬谉 谞诪谞讬谉 砖讘注讛 诇讬讜诪讬谉.
诪讻诇诇 讛讚讘专讬诐 讜诪讻诇诇 讛住讘专讜转 讻讱 注讜诇讛 讘讬讚讬谞讜 讛诇讻讛 诇诪注砖讛 讚专讗砖 讛砖谞讛 讜讬讜诐 讛讻驻讜专讬诐 讻专讙诇讬诐 讙诪讜专讬谉 讛谉 诇注谞讬谉 讗讘讬诇讜转. 诇驻讬讻讱 讛拽讜讘专 诪转讜 讗驻讬诇讜 砖注讛 讗讞转 拽讜讚诐 专讗砖 讛砖谞讛 讘讟诇讛 诪诪谞讜 讙讝专转 砖讘注讛 讜谞讜讛讙 讘讙讝专转 砖诇砖讬诐 注讚 讬讜诐 讛讻驻讜专讬诐 讜讬讜诐 讛讻驻讜专讬诐 诪讘讟诇 诪诪谞讜 讙讝专转 砖诇砖讬诐 讜诪讙诇讞 注专讘 讬讜诐 讛讻驻讜专讬诐 诇讗 讙诇讞 注专讘 讬讜诐 讛讻驻讜专讬诐 诪讜转专 诇讙诇讞 讗讞专 讬讜诐 讛讻驻讜专讬诐. 讜讻谉 讛拽讜讘专 诪转讜 砖注讛 讗讞转 拽讜讚诐 讬讜诐 讛讻驻讜专讬诐 讘讟诇讛 诪诪谞讜 讙讝专转 砖讘注讛 讜谞讜讛讙 讙讝专转 砖诇砖讬诐 注讚 注专讘 讛讞讙 讜讛讞讙 诪讘讟诇 诪诪谞讜 讙讝专转 砖诇砖讬诐 讜诪讙诇讞 注专讘 讛讞讙 讜讗诐 诇讗 讙诇讞 拽讜讚诐 讛讞讙 诪讙诇讞 讗讞专 讛专讙诇 讜讛拽讜讘专 讗转 诪转讜 讬讜诐 砖诇讗讞专 专"讛 诪讙诇讞 注专讘 讬讜讛"讻 拽讘专讜 讗讞专 讬讜讛"讻 诪讜谞讛 转砖注讛 诇讗讞专 讛讞讙 讜诪讙诇讞 讬诪讬诐 砖诇驻谞讬 讛讞讙 讜讛讞讙 讜砖诪讬谞讬 砖诇讜 讘诪谞讬谉 讗讞讚 讜注砖专讬诐 讜讻谉 讛诇讻讛. 
讜讗诐 转讗诪专 诇讚讘专讬谞讜 诇诪讛 讗讬谉 砖诪讬谞讬 砖诇 转讙 诪讘讟诇 诪诪谞讜 讙讝专讞 砖诇砖讬诐 砖讛专讬 讛讜讗 专讙诇 讘驻谞讬 注爪诪讜 讜讛讜讛 诇讬讛 拽讜讘专 诪转讜 砖讘注讛 讬诪讬诐 拽讜讚诐 讛专讙诇 讚讘讟诇讛 诪诪谞讜 讙讝专转 砖诇砖讬诐 砖讛专讬 讻讘专 注诇讜 诇讝讛 讗专讘注讛 注砖专 讬讜诐 拽讜讚诐 专讙诇 砖诇 砖诪讬谞讬. 讝讜 讗讬谞讛 转讜专讛 砖讛专讬 诇讗 谞讛讙 讘讙讝专转 砖诇砖讬诐 讜讗祝 注诇 驻讬 砖讛专讙诇 注讜诇讛 诇诪谞讬谉 砖诇砖讬诐 讗讬谉 诪讘讟诇讬谉 诪诪谞讜 讙讝专讜转 注讚 砖讬谞讛讜讙 讘讛谉 拽爪转谉. 
讘) 讬专讜砖诇诪讬 (讙,讜) 讗讬谉 诪专讗讬谉 驻谞讬诐 诇讗 讘专讗砖 讛砖谞讛 讜诇讗 讘讬讜诐 讛讻驻讜专讬诐 讗诪专 专讘讬 砖诪讜讗诇 讘专 专讘 讬爪讞拽 讬讜诐 讛讻驻讜专讬诐 砖讞诇 诇讛讬讜转 讘砖讘转 诪专讗讬谉 讘讜 驻谞讬诐 讻讛讚讗 专' 讞讝拽讬讛 讛讜讬 诇讬讛 注讜讘讚讗 住诇拽讬谉 专讘谞谉 诇讙讘讬讛 诇诪讞诪讬 诇讬 讗驻讜讬 讘爪讜诪讗 专讘讛 讗诪专 诇讜谉 讻诇讜诐 讗诪专讜 讗讬谉 诪专讗讬谉 驻谞讬诐 诇讗 讘专讗砖 讛砖谞讛 讜诇讗 讘讬讜讛"讻 讗诇讗 诪驻谞讬 讛转驻诇讛 砖谞讬讛 讛讬讗 讬讜诐 讛讻驻讜专讬诐 砖讞诇 诇讛讬讜转 讘砖讘转 讜砖谞讬讛 讛讬讗 讬讜诐 讛讻驻讜专讬诐 砖讞诇 诇讛讬讜转 讘讞讜诇 驻讬专讜砖 讛讗讬 诪注砖讛 诇住转讜专 讚讘专讬 专' 砖诪讜讗诇 讘专 专讘 讬爪讞拽 诪讬讬转讬 诇讬讛 讚讻讬讜谉 讚诪砖讜诐 转驻诇讛 讛讜讗 诇讗 砖谞讗 讬讜诐 讛讻驻讜专讬诐 诇讛讬讜转 讘砖讘转 讜诇讗 砖谞讗 讞诇 诇讛讬讜转 讘讞讜诇 讗讬谉 诪专讗讬谉 讘讜 驻谞讬诐 砖讛专讬 砖讜讬谉 讛谉 讘转驻诇讛 讗讘诇 讛专讘 专' 讬爪讞拽 讘谉 讙讬讗转 讝"诇 讛注诇讛 诪讻讗谉 讚讘砖讞诇 讘砖讘转 诪专讗讬谉 讘讜 驻谞讬诐, 讜讗讬谉 讝讜 讚专讱 讛讙诪' 讛讝讜:



讗讬谉 拽讜专注讬谉 讜诇讗 讞讜诇爪讬谉 讜诇讗 诪讘专讬谉 讗诇讗 拽专讜讘讬讜 砖诇 诪转. 讜讗讬谉 诪讘专讬谉 讗诇讗 注诇 诪讟讜转 讝拽讜驻讜转 讜讗讬谉 诪讜诇讬讻讬谉 诇讘讬转 讛讗讘诇 诇讗 讘讟讘诇讗 讜讘讗住拽讟诇讗 讜诇讗 讘拽谞讜谉. 讗诇讗 讘住诇讬谉. 讜讗讬谉 讗讜诪专讬诐 讘专讻转 讗讘诇讬诐 讘诪讜注讚. 讛讗 诪转谞讬转讬谉 讻诇讛 讘诪讜注讚 拽讬讬诪讗. 讻讚拽转谞讬 住讬驻讗 讘讛讚讬讗. 讜讘诪讜注讚 拽讬讬诪讗 讜讻讜诇讛 驻讬专拽讬谉 诪砖谞讛 讘诪讜注讚 讛讜讗. 讜拽诪"诇 转专转讬 讚讗讬谉 拽讜专注讬谉 讗诇讗 拽专讜讘讬诐 砖诇讜 诇专讘讜转 讗转 讛讛住驻讚 讜砖讗讬谉 讻讜驻讬谉 诪讟讜转 讗驻讬诇讜 诇讛讘专讗讛. 讜诪讻诇诇讗 讚拽专讬注讛 讙讜驻讗 讘拽专讜讘讬诐. 讜讛讘专讗讛 讚注讘讚讬谞谉 讚诇讗 诪讞诇诇 讘讛 砖诪讞转 诪讜注讚 讘讗讘诇讜' 讜讛讬讜 诪讜诇讬讻讬谉 诇讘讬转 讛讗讘诇 讘讟讘诇讗 讛讬讗 谞诪讬 讘诪讜注讚 拽转谞讬. 讜讗爪"诇 讘讞讜诇讗诇讗 讚拽转谞讬 讗驻讬诇讜 讘诪讜注讚 讚诇讗 谞讛讙讜 讗讘讬诇讜转 诇讗 讬讜诇讬讱 讗诇讗 讘住诇讬诐. 讻转拽谞转讗 讚专讘谞谉 砖诇讗 诇讘讬讬砖 讗转 诪讬 砖讗讬谉 诇讜. 
讬专讜砖诇诪讬 (讙,讝) 讜讘诇讘讚 拽专讜讘讬诐 讛专讗讜讬讬谉 诇讛转讗讘诇. 讜讘讚讬讚谉 讻诇 讛诪讞讜讬讘讬诐 讘拽专讬注讛. 拽讜专注讬诐 讘诪讜注讚 讻讙讜谉 诪讬 砖讛讬讛 砖诐 讘砖注转 讬爪讬讗转 谞砖诪讛. 讜讗诐 讗讚诐 讻砖专 讛讜讗. 讗讜 讞讻诐. 讛讻诇 拽讜专注讬谉 注诇讬讜 讘诪讜注讚. 讗讘诇 诇讻讘讜讚 讚专砖讜转 拽转谞讬 诪转谞讬转讬谉 讚讗讬谉 拽讜专注讬谉. 讘讗转 诇讜 砖诪讜注讛 讘诪讜注讚 砖诪讜注讛 拽专讜讘讛 砖谞讜讛讙转 讘讛 诇讗讞专 讛诪讜注讚 砖讘注讛 讜砖诇砖讬诐 讜讚讗讬 拽讜专注 砖诪讜注讛 拽专讜讘讛 讘诪讜注讚 讜诇讗讞专 讛诪讜注讚 转注砖讛 专讞讜拽讛. 诪爪讬谞讜 讘转砖讜讘转 讛讙讗讜谞讬诐 讻讬讜谉 讚讗讬谞讜 谞讜讛讙 砖讘注讛 讜砖诇砖讬诐 讗讬谞讜 拽讜专注 讜转诇讜 诇讛 诪讚讗诪专讬谞谉 讘讙诪专讗 拽专讬注讛 讘诇讗 砖讘注讛 诪讬 讗讬讻讗. 讜讻讱 诪爪讗讜 注讜讚 诇专讘讬谞讜 讛讗讬讬.
讜讗讬谉 注谞讬讜转 讚注转谞讜 诪住讻诪转 诇讚讘专讬讛诐. 诇驻讬 砖讛砖诪讜注讛 讛讝讜 拽专讜讘讛 讛讬讗. 讜专讗讜讬 诇谞讛讜讙 注诇讬讛 砖讘注讛 讜砖诇砖讬诐. 讗诇讗 砖讛专讙诇 诪讘讟诇 诇驻讬 砖讗讬谞讜 专讗讜讬 诇讗讘讬诇讜转 讗讘诇 专讗讜讬 讛讜讗 诇拽专讬注讛. 讛诇讻讱 拽讜专注 讘砖注转 砖诪讜注讛. 讚砖注转 讞讬诪讜诐 讛讜讗. 讜诇讗 讗诪专讜 讘讙诪专讗 讚诇讬讻讗 拽专讬注讛 讘诇讗 砖讘注讛. 讗诇讗 讘砖诪讜注讛 专讞讜拽讛. 讻诇讜诪专 讚讻砖诐 砖讛拽诇讜 注诇讬讜 砖讗讬谞讜 谞讜讛讙 砖讘注讛 诪驻谞讬 砖讛讜讗 讗讘讬诇讜转 讬砖谞讛 讻讱 谞拽诇 注诇讬讜 砖诇讗 讬讛讗 拽讜专注. 讗讘诇 拽专讜讘讛 讛讬讗 讜讛专讙诇 诪驻住讬拽 诪讛 砖专讗讜讬 诇讛驻住讬拽 讜谞讜讛讙 诪讛 砖专讗讜讬 诇谞讛讜讙 [讻砖讗专] (讘砖讗专) 讗讘诇讬诐. 
讜讘注诇 讛诇讻讜转 讻转讘 讗驻讬诇讜 讘砖诪讜注讛 拽专讜讘讛 讗住讜专 诇拽专讜注 讘诪讜注讚. 讜讻讱 讛砖讬讘 专讘 谞讜讟专谞讗讬. 谞砖转讘砖 讝讛 讗爪诇 讛讙讗讜谞讬诐. 讚砖诪讜注讛 拽专讜讘讛 讻诪讬 砖诪转讜 诪讜讟诇 诇驻谞讬讜. 讜拽讜讘专讜 讘诪讜注讚 讛讬讗. 讜转谞谉 讘讛讚讬讗 讘拽专讜讘讬诐 砖诇 诪转 拽讜专注讬诐:





专讬讟讘"讗

讜讗讬谉 注讜诪讚讬谉 注诇讬讜 讘砖讜专讛 讜讗讬谉 讗讜诪专 讘专讻转 讗讘诇讬诐 讜讻讜'. 驻讬' 讞讚砖讬讜 讚讗讬 诇讗 讻讬讜谉 砖讗讬谉 诪转讗讘诇讬谉 注诇讬讜 讻诇诇 讛讬讻讬 砖讬讬讱 讘讛讜 讘专讻转 讗讘诇讬诐 讜转谞讞讜诪讬 讗讘诇 讻讚讘专讬 专讘讬谞讜 讬爪讞拽 讘谉 讙讬讗转 讝"诇 讜讻讚驻专讬砖 讘驻专拽 讬讜爪讗 讚讜驻谉 讜讻谉 驻讬专砖 专"讬 讛讝拽谉 讝"诇 讜讻讬讜谉 砖诪转讗讘诇讬谉 注诇讬讜 讗注"驻 砖讗讬谉 注讜诪讚讬谉 注诇讬讜 讘砖讜专讛 诪讘专讬谉 注诇讬讜 讻讚讗诪专 讛转诐 讘注讜讘讚讗 讚讘专讬讛 讚专讘 讚讬诪讬 讚诪讬转 讘讙讜 转诇转讬谉 讬讜诪讬谉 讜讛讜讛 诪转讗讘诇 注诇讬讛 讗"诇 爪讜专谞讬讬转讗 讗转 讘注讬 诇诪讬讻诇 讗"诇 拽讬讬诐 诇讬 讘讙讜讬讛 砖讻诇讜 诇讜 讞讚砖讬讜. 讜讝讜 专讗讬讛 讘专讜专讛:



专讘讬 注拽讬讘讗 讗诪专 讘谉 砖谞讛 讜讗讬讘专讬讜 讻讘谉 砖转讬诐 讜讻讜' 讗讘诇 转"拽 讗驻讬诇讜 讘谉 砖谞讛 讜讗讬讘专讬讜 讻讘谉 砖谞讛 谞诪讬 诪爪讜讞讬谉 注诇讬讜 驻讬专砖 诇讛转讞诪诐 讜诇讘讻讜' 注诇讬讜 讜讬砖 砖讙讜专住讬谉 诪爪讛讬讘讬谉 砖诪爪讛讬讘讬谉 讛驻谞讬' 诪谉 讛讘讻讬 谞讻专 诇专讘讬诐 驻讬专砖讜 讘讜 砖讛讬讛 讙讚讜诇 讻讘专 砖专讙讬诇 诇爪讗转 讜诇讘讜讗 诇讘讬转 讛讻谞住转 讜讬砖 诇讜 住注讚 讘讬专讜砖诇诪讬:



讚专砖 专讘讬 注谞谞讬 讘专 砖砖讜谉 讗驻转讞' 讚讘讬 谞砖讬讗讛 讬讜诐 讗讞讚 诇驻谞讬 注爪专转 讜注爪专转 讛专讬 讻讗谉 讬"讚 拽诪"诇 转专转讬 讞讚讗 讚专讙诇 注爪专转 诪驻住讬拽 讗讘诇讜转 讝' 讜诇驻讬讻讱 谞诪谞讛 讛注专讘 诇讝' 讜注讜讚 讘注爪专转 讙讜驻讬讛 讞砖讬讘 诇注谞讬谉 诇诪讚 讬讜诐 诇诪谞讬谉 讝' 讬诪讬诐 讻讗诇讜 讛讜讗 专讙诇 讙诪讜专 讜讛讬讬谞讜 注讬拽专 专讘讜转讬讛 讚讗讬 诪砖讜诐 讗讬讚讱 诇讬诪讗 讛诇讻讛 讻专"讙 讗讜 诇专讘谞谉 讜诪讬谞讛 砖诪注讬' 诇讛 讜讗驻讬诇讜 诇讗讞专 砖讞专讘 讘讬转 讛诪拽讚砖 讗诇讗 讜讚讗讬 讻讚讗诪专谉:



讜砖诪注 专讘讬 讜讗拽驻讚 讚讗驻讬诇讜 讘讛讗 诇讬讻讗 专讘讜转讗 讚讛讗 诪讚专' 讗讜砖注讬讗 砖诪注讬' 诇讛 讜讻讬 转讬诪讗 讚拽诪"诇 讚讗驻讬诇讜 讘讝诪谉 讛讝讛 讚诇讬讻讗 讞讙讬讙讛 讻讘专 驻讬专砖谞讜 讚讛讗 诪讚专"讙 讜专讘谞谉 砖诪注讬谞谉 诇讛 讜讻谉 驻讬专砖讜 讘转讜住驻转 讜注讬拽专 讜讛讜讬 讬讜讚注 讻讬 诇注讜诇诐 讗讬谉 讛专讙诇 注讜诇讛 诇讝' 讗诇讗 诇诪讬 砖讛转讞讬诇 诇诪谞讜转 拽讜讚诐 讛专讙诇 讗讘诇 讛拽讜讘专 讗转 诪转讜 讘专讙诇 讗讬谞讜 注讜诇讛 讗驻讬诇讜 诇诪谞讬谉 诇诪讚 讗诇讗 诇诪谞讬谞讜 讘诇讘讚 讜讝讛 讚讘专 讘专讜专 讜讻谉 驻讬' 讘转讜住驻讜转 讜讛讻讬 诪讜讻讞 讻讜诇讛 砖诪注转讗:



讗讚讻专讬讛 专讘 驻驻讗 诇专讘 讗讬讜讬讗 住讘讗 讜讚专砖 讬讜诐 讗讞讚 诇驻谞讬 专"讛 讜专"讛 讛专讬 讻讗谉 讬"讚 驻讬专砖 拽诪"诇 讛谞讬 转专转讬 讚讗诪专 诇注讬诇 讗讘诇 讬砖 转讜住驻讜转 讘讝讛 讚讗驻讬诇讜 专"讛 砖讗讬谞讜 专讙诇 讗诇讗 诪讜注讚 讘诇讘讚 砖讗诐 讻砖诐 砖讛讜讗 诪驻住讬拽 诇讚讘专讬 专"讙 讻讱 讛讜讗 注讜诇讛 (诇诪谞讬谉 诇诪讚) 诇讝' 讜谞专讗讬' 讚讘专讬诐 讚讻讜转' 讘讬"讛 讚讛讗 讻讬 讛讚讚讬 谞讬谞讛讜 讘诪砖谞转讬谞讜 讜讗注"讙 讚讬讜诐 讛讻驻讜专讬诐 讗讬谞讜 讬"讟 讚讛讗 讗驻讬诇讜 砖讘转 讛讬讛 讘讚讬谉 讝讛 讗诇讗 诪讟注诪' 讚讬专讜砖诇诪讬 讜讛拽砖讜 讘转讜住驻讜转 诪讛 讛讜注诇谞讜 诇讛讬讜转 专"讛 (诇诪谞讬谉 讗讞讚) 谞诪谞讛 诇讝' 讜砖讬讛讜 讘讬讚讜 砖诇 讝讛 讬"讚 讬讜诐 讚讛讗 诪"诪 注讚讬讬谉 讬砖 诇讜 诇谞讛讜讙 讗讘诇讜转 注讚 讬"讛 讻讬 注讚讬谉 谞砖讗专 讘讬讚讜 讬"讜 讬讜诐 讜讗"讻 讗驻讬诇讜 诇讗 谞诪谞讛 注专讘 专"讛 讜专"讛 讗诇讗 讞' 讬诪讬诐 讻砖讬讘讗 讬"讛 讬砖诇讬诐 诪谞讬谞讜 讚讛讗 讬"讛 诪驻住讬拽 讻专讙诇 讙诪讜专 讜讻讚讗诪专 专讘 讗讬讜讬讗 讘专"讛 讜讘砖诇诪讗 诇诪"讚 诇注讬诇 讙讝专讜转 讘讟诇讜 讬诪讬诐 诇讗 讘讟诇讜 谞诪爪讗 诪专讜讬讞 讘注谞讬谉 讝讛 讗诐 诇讗 讙诇讞 注专讘 讬讜讛"讻 砖讗讬谉 讬讛"讻 诪驻住讬拽讜 讗讘诇 诇诪讗讬 讚拽讬讬诪' 诇谉 讚讬诪讬' 讘讟诇讜 诪讗讬 诪讛谞讬 诇谉 讜讬砖 砖讛讬讜 住讘讜专讬诐 诇讜诪专 砖讗讬谉 专讙诇 诪驻住讬拽 讙讝专转 诇诪讚 讗诇讗 讻砖讛讜讗 专讙诇 专讗砖讜谉 讗讘诇讻 砖驻讙注 讘讜 讻讘专 专讙诇 讗讞专 诇讛驻住讬拽 讝' 讗讬谉 专讙诇 讘' 诪驻住讬拽 讙讝专转 诇诪讚 砖讻讘专 讛讜专讙诇 讝讛 讘讙讝专转 诇诪讚 讘专讙诇 讚讗讬 诇讗 讛拽讜讘专 诪转讜 注专讘 讛讞讙 讬讛讗 诪讜转专 讘转住驻讜专转 诇讗讞专 讛讞讙 砖讛专讬 住讜讻讜转 讘讟诇 讙讝讬专转 讝' 讜砖诪讬谞讬 讞讙 注爪专转 讬讘讟诇 讙讝专转 诇诪讚 讚讛讗 砖诪讬谞讬 讞讙 注爪专转 专讙诇 讙诪讜专 讛讜讗 讜讘住诪讜讱 讗诪专讬谞谉 砖谞诪谞讛 诇讝' 讻讚讗讬转讗 讘讚讘专讬 专讘讬谞讜 讜讗讬谉 讛驻讬专砖 讛讝讛 谞讻讜谉 讻诇诇 讚诪讛 诇讬 专讙诇 专讗砖讜谉 诪讛 诇讬 专讙诇 讘' 讜讛讛讬讗 讚砖诪讬谞讬 讞讙 注爪专转 讻讘专 谞讜讚注 讛讟注诐 诇驻讬 砖讗讬谉 专讙诇 诪驻住讬拽 讗讘诇讜转 讗诇讗 诇讗讞专 砖谞讛讙 讘讞讜诇 讜讻讚驻专砖讬' 诇注讬诇 讜讬砖 砖转讬专爪讜 讚谞驻拽讗 诪讬谞讛 诇诪讬 砖砖诪注 砖诪讜注' 拽专讜讘讛 诇讗讞专 专"讛 砖讗诐 谞诪谞讛 专"讛 诇讝' 讬诪讬诐 转注砖讛 专讞讜拽讛 讻讙讜谉 砖讛讬讛 诪讬讜诐 讛诪讬转讛 注讚 讬讜诐 讛砖诪讜注讛 讘讘' 讗讜 讘讙' 讬诪讬诐 讜讙诐 讝讛 讗讬谞讜 讻诇讜诐 讚讻砖诐 砖讗讬谉 专讙诇 诪驻住讬拽 讻诇讜诐 诇诪讬 砖诇讗 砖诪注 讻讱 讗讬谞讜 谞讞砖讘 诇讜 诇讝' 讬诪讬诐 讜讻砖拽讜讘专 讗转 诪转讜 讘专讙诇 讞砖讘讬' 诇讬讛 讜专"讬 讝"诇 转讬专抓 讘讚专讱 讗讞专 讚谞驻拽讗 诪讬谞讛 诇注谞讬谉 砖讘转 专讗砖讜谞讛 讜砖讘' 砖谞讬讬讛 讜砖诇讬砖讬转 砖讛讝讻讬专讜 讘讗讘诇 讘讬爪讬讗讛 诪驻转讞 讘讬转讜 讜诇砖谞讜讬 诪拽讜诐 讚诇转谞讗 拽诪讗 诇讗讞专 专"讛 讻砖讘转 讘谞转讬诐 讞砖讘讬谞谉 砖讘转 讙' 讜讬讜砖讘 讘诪拽讜诪讜 讜谞讻讜谉 讛讜讗 注讜讚 转讬专抓 讝"诇 砖诇讗 谞转讻讜讜谉 专讘 讗讜讬讗 注讻砖讬讜 诪驻谞讬 讛专讜讞讛 砖讬砖 讘诪谞讬谉 讝讛 讗诇讗 诇讗砖诪讜注讬' 讚讗祝 专"讛 注讜诇讛 诇诪谞讬谉 讝' 讜讛讜讬 讻专讙诇 讙诪讜专 诇讻诇 讚讘专 讜讛讬讬谞讜 讚讗诪专 专讘讬谞讗 讘住诪讜讱 诪住转讘专讗 讻专"讙 讗诪专讬 诇注讜诇诐 讻诇讜诪专 讗谞讬 诇讗 转驻住转讬 讛诪谞讬谉 讛讛讜讗 砖讛诪谞讬谉 讛讛讜讗 讘砖讘讜砖 谞讗诪专 砖讗讬谉 讛讬"讚 诪讜注诇讬谉 讗诇讗 砖讗诪专转讬 砖讛诇讻讛 讻专"讙 诇讛讬讜转 专"讛 讚讙诇 讙诪讜专 诇讻诇 讚讘专 讜讝讛 讛转讬专讜抓 谞讻讜谉 讛讜讗 讜诇转讬专讜抓 讛专讗砖讜谉 专讙讬诇讬谉 诇驻专砖 讚讛讗 讚讗诪专 专讘讬谞讗 讗谞讗 诪住转讘专讗 讻专"讙 讗诪专讬' 讛"驻 讗谞讬 诇讗 讗诪专转讬 讗诇讗 砖讛诇讻讛 讻专"讙 诇讛讬讜转 专"讛 讜讬"讛 讻专讙诇讬诐 诇注谞讬谉 讛驻住拽' 讜讛砖讜诪注 砖诪注 讜讟注讛 讜讗诪专 讘砖诪讬 讻讬 讗谞讬 讗讞砖讜讘 讞讜砖讘 讗讜转讜 讻专讙诇 讙诐 诇注诇讜转 讘诪谞讬谉 讝' 讬诪讬诐 讗讘诇 讗谞讬 讗讬谞讬 住讜讘专 讻谉 讻讬讜谉 砖讗祝 讘讝诪谉 砖讘讬转 讛诪拽讚砖 拽讬讬诐 讗讬谞讜 讘专 讞讙讬讙讛 讜诇讗 砖讬讬讻讬 讘讬讛 转砖诇讜诪讬 讝' 讜讻讬 转讬诪讗 讜讛讗 讻讬讜谉 讚讗诪专 专讘讬谞讗 诇注讬诇 讛讬诇讻讱 讬讜诐 讗' 诇驻谞讬 讛讞讙 讜讻讜' 诪讻诇诇 砖讛讜讗 诪讜讚讛 讘讚专砖讗 讚专讘 讗讬讜讬讗 讜讬"诇 讚讗讬讛讜 讘讻诇 讚讻谉 讚讬讬拽 讚讻讬讜谉 讚专"讛 注讜诇讛 诇诪谞讬谉 讝' 讬诪讬诐 讬讻讜诇讬谉 讗谞讜 诇讜诪专 讻谉 讘砖诪讬谞讬 注爪专转 讚讗讬拽专讬 专讙诇 讜讞讙 讜讗注"驻 砖讗讬谉 诇讜 讞讙讬讙讛 讘驻谞讬 注爪诪讜 讜讬"诪 砖诇讗 讻驻专 专"讙 讘注讬拽' 讛讚讬谉 讗诇讗 砖讛讜讗 讗讜诪专 讻讬 讛讜讗 诇讗 驻住拽 讻谉 讛诇讻讛 诇讛讚讬讗 讗诇讗 讚诪住转讘专 诇讬讛 砖讬讛讗 讻谉 讛诇讻讛 讜讻讛讛讬讗 讚讗诪专讬' 讘驻' 讗讬谉 爪讚讬谉 诪讬 讗诪专 诪专 讛诇讻讛 讻专' 砖诪注讜谉 讗"诇 诪住转讘专讗 讻讜转讬讛 讗诪专讬 诪讚拽转谞讬 诇讛 讘讘专讬讬转讗 讘诇砖讜谉 讞讻诪讬诐 讜讻谉 讘驻' 讬讜爪讗 讚讜驻谉 诪讬 讗诪专讬' 讛诇讻讛 讻专' 讬讜住讬 讘谉 拽驻专 讗"诇 诪住转讘专讗 讗诪专讬 诪讚讻诇讬 驻专讬拽讬' 拽转谞讬 讬讜诐 讗' 讜讻讜' 谞诪爪讗转 诇诪讚 诇注谞讬谉 驻住拽 讛诇讻讛 讚专"讛 讜讬"讛 讻专讙诇讬诐 讙诪讜专讬谉 诇讛驻住讬拽 讗讘诇讜转 讜讙诐 诇注诇讜转 讘诪谞讬谉 讝' 讬诪讬诐 讜讛拽讜讘专 讗转 诪转讜 注专讘 专"讛 讘专"讛 讘砖诇 讙讝专转 讝' 讜讘注专讘 讬"讛 讙讝专转 诇诪讚 讜诪讙诇讞 注专讘 讬"讛 讜讗诐 拽讘专讜 注专讘 讬"讛 讘讟诇 讙讝专转 讝' 讜注专讘 住讻讜转 讘讟诇 讙讝专转 诇诪讚 讜诪讙诇讞 注专讘 住讻讜转:



讗讬谉 拽讜专注讬谉 讜诇讗 讞讜诇爪讬谉 讜诇讗 诪讘专讬谉 讗诇讗 拽专讜讘讬讜 砖诇 诪转 讬"诪 讚讻诇讛 诪转谞讬' 讘诪讜注讚 讛讬讗 讻讚拽转谞讬 住讬驻讗 讘讛讚讬讗 讘诪讜注讚 讜拽诪"诇 转专转讬 砖讗讬谉 拽讜专注讬' 讘诪讜注讚 讗诇讗 拽专讜讘讬诐 砖诇讗 诇专讘讜转 讗转 讛讛住驻讚 讜讗诐 讘讗讜 诇拽专讜注 诪讜讞讬谉 讘讬讚谉 讜诪讻诇诇讗 砖诪注讬' 讚拽专讬注讛 讗讬谞讛 诪爪讜讛 讘讞讜诇 讗诇讗 讘拽专讜讘讬谉 讜讛讬讬谞讜 诪讗讬 讚驻专讻讬' 注诇讛 讘砖"住 诪讘专讬讬转讗 讚讞讻诐 讜讻砖专 讚诪讬讬专讜 讗驻讬' 讘讞讜诇 讜讻谉 诪讗讬 讚拽转谞讬 砖讗讬谉 诪讘专讬谉 讗诇讗 注诇 诪讟讜转 讝拽讜驻讜转 讗砖诪讜注讬' 砖注讜砖讬谉 讛讘专讗讛 讘诪讜注讚 讜讗讬谉 讘讝讛 讞诇讜诇 诪讜注讚 讘讗讘诇讜转 讜讗砖诪注讬' 谞诪讬 讗讙讘 讙专专讗 砖讗驻讬' 讘讞讜诇 讗讬谉 讛讘专讗讛 讗诇讗 注诇 诪讟讜转 讝拽讜驻讜转 讗诇讗 诇诪讬 砖诇讘讜 讙住 讘讜 讻讚讗讬' 讘砖"住 讗驻讬' 讘讞讜诇 讜砖讗讬谉 诪讜诇讬讻讬谉 诇讘讬转 讛讗讘诇 讛讗 谞诪讬 讘诪讜注讚 拽转谞讬 讜讗讬谉 爪专讬讱 诇讜诪专 讘讞讜诇 讚住讚"讗 讚诪砖讜诐 砖谞讜讬 讻讘讜讚 诪讜注讚 讬讜诇讬讻讜 讘拽讟谉 讜讟讘诇讗 讜讝讜 砖讟转 讛专诪讘"谉 讝"诇 讘住驻专 转讜专转 讛讗讚诐 讜讛讗 讚拽转谞讬 砖讗讬谉 诪讘专讬谉 讗诇讗 (讘诪讜注讚) 拽专讜讘讬谉 讛讬讬谞讜 讘诪讜注讚 讚讜拽讗 讚讗诇讜 讘讞讜诇 诇讻诇 讗讚诐 诪讘专讬谉 讻诇讜诪专 砖讗讜讻诇讬谉 讜砖讜转讬谉 诪讛讘专讗转讜 讻诇 讘谞讬 讛诪砖驻讞讛 讜讛诪爪讛讬讘讬谉 注诇讬讜 讜拽砖讛 注诇 讝讛 砖讛专讬 讘讬专讜砖' 讗诪专讜 讘驻讬' 砖讗讬谉 讛讘专讗讛 讘诪讜注讚 讚讙专住讬' 讛转诐 专' 驻谞讞住 讚诪讱 讘讞谞讜讻讛 专' 讚讜住讗 讚诪讱 讘专讬砖 讬专讞讗 注讘讚讬谉 诇讛讜谉 讗讘专讬讜谉 住讘专讜' 诪讬诪专 讚注转讬讛 讚专' 讗诪讬 讗砖讻讞讜 讚诇讗讜 诪谉 讚注转讬讛 专' 讻专讜住驻讚讗讬 讚诪讱 讘诪讜注讚讗 注讘讚讬	谉 诇讬讛 住讘专讜谉 讞讘专讬讬讛 诪讬诪专 诪谉 讚注转讬讛 讚专' 讗诪讬 讗砖讻讞讜谉 讚诇讗讜 诪谉 讚注转讬讛 注"讻 讛专讬 讗诪专讜 讘驻讬' 砖讗讬谉 注讜砖讬谉 讛讘专讗讛 讘诪讜注讚 讜讘讞谞讜讻讛 讜讘驻讜专讬诐 讜讗讬谉 住驻拽 讻讬 讛砖"住 讛讬专讜砖' 讘拽讬 讛讬讛 讘驻讬' 诪砖谞转讬谞讜 讜注讜讚 讻讬讜谉 讚住讬驻' 讚诪转谞讬' 拽转谞讬 讗讬谉 讗讜诪专讬' 讘专讻转 讗讘诇讬诐 讘诪讜注讚 诪讻诇诇 讚专讬砖讗 诇讗讜 讘诪讜注讚 讜讗转"诇 讚讘诪讜注讚 讚住讬驻' 讗讻讜诇讛 诪转谞讬' 拽讗讬 讗"讻 转讬诪讗 讻诇讛 诪转谞讬' 讘诪讜注讚 讚讜拽讗 讚讜诪讬讗 讚住讬驻讗 讚讻转讬讘 讘讙讜讬讛 讜讛讗 诇讬讻讗 诇诪讬诪专 讻讚诪讜讻讞 讘砖"住 讘讛讚讬讗 讚讛讗 讗讬谉 诪讘专讬谉 讗诇讗 讘诪讟讜转 讝拽讜驻讜转 讜砖讗讬谉 诪讜诇讬讻讬谉 讗诇讗 讘住诇讬诐 讗驻讬' 讘讞讜诇 讛讬讗 讜讻讚驻专讬砖 谞诪讬 讘注诇 讛驻讬' 讛专讗砖讜谉 诇驻讬' 讛谞讻讜谉 驻讬' 诪砖谞转讬谞讜 砖讛讜讗 讻驻砖讜讟讛 讘讻诇 注转 讜讘讻诇 砖注讛 讜讛讗 讚拽转谞讬 砖讗讬谉 诪讘专讬谉 讗诇讗 注诇 诪讟讜转 讝拽讜驻讜转 诪砖讜诐 讞讜诇 谞爪专讻' 讜讻讗诇讜 拽讗诪' 讻砖诪讘专讬谉 讗讬谉 诪讘专讬谉 讗诇讗 注诇 诪讟讜转 讝拽讜驻讜转 讚讗诇讜 讘诪讜注讚 诇讬讻讗 讛讘专讗讛 讻诇诇 讻讚讘专讬 讛讬专讜砖' 讜讗注"驻 砖讗诪专讜 砖讛专讘讬诐 诪转注住拽讬诐 讘讜 讘诪讜注讚 讝讛讜 诇砖讜谉 砖讜专讛 讜讘专讻讛 专讞讘讛 讗讘诇 讛讘专讗讛 诇讬讻讗 诪讻讬讜谉 砖讗讬谞讜 谞讜讛讙 讗讘诇讜转 讻诇诇 讜讻讬讜谉 讚讛砖转讗 讘讬讜诐 拽讘讜专讛 诇讬讻讗 讛讘专讗讛 转讜 诇讬讻讗 诇讗讞专 讛诪讜注讚 砖诇讗 谞转拽谞讛 讛讘专讗讛 讗诇讗 讘讬讜诐 专讗砖讜谉 讜讻讬讜谉 砖谞讚讞讬转 谞讚讞讬转 诇讙诪专讬 讜诇驻讬 讝讛 讗驻讬' 讘讞讜诇 讗讬谉 诪讘专讬谉 讘讞讬讜讘 讗诇讗 拽专讜讘讬诐 讜讘讞谞诐 讛讜讗 砖讗诪专讜 讛讻诇 诪讘专讬谉 注诇讬讜 诇驻讬 砖讛讻诇 讻拽专讜讘讬讜 讜讻谉 驻讬' 专讘讬谞讜 砖诪砖讜谉 讝"诇:





讛诪讗讬专讬

讜讗讬谉 注讜诪讚讬谉 注诇讬讜 讘砖讜专讛 讘讞讝专转 讘讬转 讛拽讘专讜转 诇谞讞诐 讗转 讗讘诇讬讜 讜讗讬谉 讗讜诪专讬谉 注诇讬讜 诇讗 讘专讻转 讗讘诇讬诐 讜讛讬讗 讘专讻转 专讞讘讛 讜诇讗 转谞讞讜诪讬 讗讘诇讬诐 讜讛讜讗 诪讛 砖讛讬讜 谞讻谞住讬' 讗爪诇 讛讗讘诇 讻诇 砖讘注讛 诇谞讞诪讜:



诪砖诇砖讬诐 讬讜诐 讜讗讬诇讱 讬讜爪讗 讘讚诇讜住拽诪讗 拽讟谞讛 讛谞讬讟诇转 讘讝专讜注讜转 讛谞讜砖讗讛 讜讛讬讗 讛拽专讜讬讛 讻讗谉 谞讬讟诇转 讘讗讙驻讬诐 讜注讜诪讚讬谉 注诇讬讜 讘砖讜专讛 讜讗讜诪专讬谉 注诇讬讜 讘专讻转 讗讘诇讬诐 讜转谞讞讜诪讬 讗讘诇讬诐 讜讗讬谞讜 讬讜爪讗 讘诪讟讛 注讚 砖讬讛讗 讘谉 讬"讘 讞讚砖 讜讬砖 驻讜住拽讬诐 注讚 砖讬讛讗 注谞讬谞讜 谞讜讚注 诇专讘讬诐 专"诇 砖讬讛讬讜 专讘讬诐 诪爪讛讬讘讬谉 注诇讬讜 专"诇 诪转专注讚讬诐 讜诪爪讜讜讞讬诐 注诇讬讜 讜讗讬谉 诪住驻讬讚讬谉 注讚 砖讬讛讗 讘谉 讞诪砖 诇讝拽谞讬诐 讗讜 诇注谞讬讬诐 讗讜 讘谉 砖砖 诇砖讗专 讘谞讬 讗讚诐 讜注讻砖讜 谞讛讙讜 砖诇讗 诇讜诪专 讘讜 爪讚讜拽 讛讚讬谉 注讚 砖讬讛讬讜 讘谞讬 砖砖 讜讻谉 讘讛讜爪讗转讜 讘诪讟讛 讜讗祝 讘拽爪转 砖讗专 讚讘专讬诐 谞讜讛讙讬谉 讻谉 砖诇讗 诪讻讞 讛诇讻讛 讜诇讗 专讗讬谞讜 诪讬 砖诪讬讞讛 讘讬讚诐 讜诪"诪 讘讚讬谉 讛诇讻讛 讗驻讬' 讘谉 讬讜诪讜 诪转讗讘诇 注诇讬讜 诇讻诇 讛讚讘专讬诐:



讻讘专 讘讬讗专谞讜 砖砖诇砖讛 专讙诇讬诐 讜专讗砖 砖谞讛 讜讬讜诐 讛讻驻讜专讬诐 讻诇诐 砖讜讬诐 诇讛驻住讬拽 讗诇讗 砖讬砖 讚讘专讬诐 砖讗讬谉 专讗砖 砖谞讛 讜讬讜诐 讛讻驻专讬诐 砖讜讬诐 讘诐 诇砖讗专 专讙诇讬诐 讜讛讜讗 砖讛专讙诇讬诐 注专讘 讬讜诐 讟讜讘 诪砖诇讬诐 砖讘注讛 讜专讙诇 注爪诪讜 谞讞砖讘 诇砖讘注讛 诇诪谞讬谉 砖诇砖讬诐 讛谉 砖讬讛讗 讛专讙诇 讬讜诐 讗讞讚 讻讙讜谉 注爪专转 讛谉 砖讬讛讗 讛专讙诇 砖讘注讛 谞诪爪讗 砖讗诐 诪转 诇讜 诪转 拽讜讚诐 讛驻住讞 注专讘 讛驻住讞 诪砖诇讬诐 砖讘注讛 讗驻讬' 诪转 讘讜 讘讬讜诐 讜讗驻讬' 砖注讛 讗讞转 住诪讜讱 诇注专讘 讜驻住讞 注爪诪讜 砖讘注讛 讛专讬 讻讗谉 讬"讚 讜诪砖诇讬诐 讬"讜 诇讗讞专 讛驻住讞 讜讻诇讜 诇' 讜讻谉 讗诐 诪转 注专讘 注爪专转 讛专讬 讗讜转讜 讛讬讜诐 砖讘注讛 讜讬讜诐 注爪专转 砖讘注讛 讜诪砖诇讬诐 讬"讜 诇讗讞专讬讜 讜讗诐 诪转 注专讘 住讜讻讜转 讛专讬 讗讜转讜 讛讬讜诐 砖讘注讛 讜讞讙 砖讘注讛 讜砖诪讬谞讬 注爪专转 砖讛讜讗 专讙诇 讘驻谞讬 注爪诪讜 砖讘注讛 讜诪砖诇讬诐 转砖注讛 讜讚讬讜 讜讗讬谉 砖诪讬谞讬 诪讘讟诇讜 诇讙诪专讬 讗注"驻 砖驻讙注讜 讘讗讘诇讜转 砖诇砖讬诐 讛讜讗讬诇 讜诇讗 谞讛讙 讚讬谉 讙讬讛讜抓 讜转住驻讜专转 砖讛讜讗 讗讘诇讜转 砖诇砖讬诐 诪爪讚 讗讘诇讜转 讗诇讗 诪爪讚 讗讬住讜专谉 讘诪讜注讚 讗讘诇 专讗砖 砖谞讛 讜讬讜诐 讛讻驻讜专讬诐 讗注"驻 砖讛诐 诪驻住讬拽讬谉 讗讬谉 讬讜诪诐 注讜诇讛 诇砖讘注讛 讜讗诐 诪转 诇讜 诪转 注专讘 专讗砖 砖谞讛 诪驻住拽转 讜谞诪爪讗 注专讘 专讗砖 砖谞讛 砖讘注讛 讜诪讜谞讛 讻"讙 讬讜诐 注诐 讬讜诪讜 砖诇 专讗砖 砖谞讛 讜讻谉 讘讬讜诐 讛讻驻专讬诐 讝讜 讛讬讗 砖讟转 讙讚讜诇讬 讛诪讞讘专讬诐 讜讗转讛 爪专讬讱 诇驻专砖 讘住讜讙讬讗 讝讜 诇讚注转诐 讻诪讜 砖讗诪' 诇讜 专讘 讞住讚讗 诇专讘讬谞讗 诪讬 讗诪专 诪专 讬讜诐 讗讞讚 诇驻谞讬 专讗砖 砖谞讛 讜专讗砖 砖谞讛 讛专讬 讻讗谉 讬"讚 讜讛砖讬讘讜 讛诇讻讛 讻专讘谉 讙诪诇讬讗诇 讗诪专讬 驻讬专讜砖讜 砖讛诐 讻专讙诇讬诐 诇讛驻住讬拽 讗讘诇 诇讗 诇注诇讜转 讬讜诪讜 诇砖讘注讛 讜砖讗专 诪驻专砖讬诐 讻转讘讜 砖讗祝 讬讜诪谉 注讜诇讛 诇砖讘注讛 讜谞诪爪讗 注专讘讬转 砖诇讜 砖讘注讛 讜讬讜诪讜 砖讘注讛 讛专讬 讻讗谉 讬"讚 诇注谞讬谉 砖诇砖讬诐 讜讛诐 诪驻专砖讬诐 讛诇讻讛 讻专讘谉 讙诪诇讬讗诇 讗诪专讬 讻诇讜诪专 讜诇讗 讬讞住转讬 讛讚讘专 诇注爪诪讬 讜诪"诪 讗祝 专讘谉 讙诪诇讬讗诇 讗诪专 注诇讬讛诐 砖讛诐 讻专讙诇讬诐 讘讬谉 诇讛驻住讬拽 讘讬谉 诇注诇讜转 讬讜诪谉 诇砖讘注讛 砖诪讗 转讗诪专 诪讛 诇谞讜 讗诐 讬讜诪讜 注诇讛 砖讘注讛 讗诐 诇讗讜 讜讛专讬 诪"诪 讘专讗砖 砖谞讛 诪讬讛讗 讛专讬 讬讜诐 讛讻驻讜专讬诐 驻讜讙注讜 讘转讜讱 砖诇砖讬诐 讜诪讘讟诇讜 讜讻谉 讘讬讜诐 讛讻驻专讬诐 讛专讬 讞讙 诪讜爪讗讜 讘转讜讱 砖诇砖讬诐 讜诪讘讟诇讜 砖讛专讬 讛讬讜 讘讬谞讬讛诐 讬诪讬 讞讜诇 砖讘讛诐 谞讛讙 讗讬住讜专 砖诇砖讬诐 砖砖讗专 讘谞讬 讗讚诐 讛讬讜 讬讻讜诇讬谉 诇住驻专 讜诇讙讛抓 讜讛讜讗 谞讗住专 转讚注 砖讬砖 诪讬 砖讗讜诪专 砖讗讬谉 专讙诇 诪讘讟诇 砖诇砖讬诐 讗诇讗 讘诪讬 砖谞讛讙 砖讘注讛 砖诇诪讬诐 讜讛讬诇讻讱 讝讛 砖诪转 诇讜 诪转 注专讘 专讗砖 砖谞讛 讗讜 注专讘 讬讜诐 讛讻驻讜专讬诐 讗讬谉 讬讜诐 讛讻驻讜专讬诐 讗讜 住讜讻讜转 诪讘讟诇讬谉 诇' 砖诇讜 讜诪讜谞讛 砖砖讛 注砖专 讬讜诐 诇讗讞专讬讛诐 诇讚注转 砖谞讬讛 讗讜 讻"讙 讬诪讬诐 诇讚注转 专讗砖讜谞讛 注诐 讬讜诪谉 砖诇 专讗砖 砖谞讛 讜讬讜诐 讛讻驻专讬诐 讜讝讛 转讬诪讛 砖讛专讬 讗转讛 爪专讬讱 诇讜诪专 诇砖讬讟讛 讝讜 砖讗诐 诪转 诇讜 诪转 注专讘 专讗砖 砖谞讛 诇讗 讬讛讗 讬讜诐 讛讻驻讜专讬诐 诪驻住讬拽 讗讘诇讜转 诇' 讜讗诐 诪转 诇讜 诪讞专转讜 砖诇 专讗砖 砖谞讛 讬讜诐 讛讻驻专讬诐 诪驻住讬拽 讗讘诇讜转 诇' 讗诇讗 砖讛诐 诪专讗讬诐 驻谞讬诐 诇讚讘专讬讛诐 砖讗讬谉 讻讞 诇专讗砖 砖谞讛 讜讬讜诐 讛讻驻讜专讬诐 诇讛驻拽讬注 砖谞讬 驻注诪讬诐 讘讗讘诇讜转 讗讞讚 讜讻谉 讘专讙诇 讜讬砖 讞讜诇拽讬诐 讘专讙诇 讜诪讜讚讛 讘专讗砖 砖谞讛 讜谞诪爪讗 诇讚注转讜 砖讗诐 诪转 诪讬讛讗 注专讘 讬讜诐 讛讻驻讜专讬诐 讞讙 诪驻拽讬注 讗转 讛砖诇砖讬诐 讗讘诇 诪转 注专讘 专讗砖 砖谞讛 讗讬谉 讬讜诐 讛讻驻专讬诐 诪驻拽讬注 讗转 讛砖诇砖讬诐 讜讬砖 诪讬 砖讗讜诪专 砖专讗砖 砖谞讛 讜讬讜诐 讛讻驻专讬诐 诇注讜诇诐 讗讬谉 诪讘讟诇讬' 讙讝专转 诇' 讜讗讬谉 诇讛诐 讚讬谉 专讙诇讬诐 讗诇讗 诇讙讝专转 讝':



讗讘诇 砖驻讙注 讬讜诐 讛讻驻专讬诐 砖诇讜 转讜讱 砖讘注讛 讗注"驻 砖讬讜诐 讛讻驻专讬诐 诪讘讟诇 讙讝专转 砖讘注讛 讗住讜专 讛讜讗 讘讟讘讬诇讛 砖讗讬谉 讗讘诇讜转 砖诇讜 谞驻拽注 注讚 砖拽讬注转 讛讞诪讛 讜讻讬讜谉 砖砖拽注讛 讞诇 讬讜诐 讛讻驻讜专讬诐 讜讗住讜专 讗祝 讘专讞讬爪转 爪讜谞谉 讜讻谉 讻转讘讜 讛讙讗讜谞讬诐:



诪讬 砖砖诪注 诪讬转转 拽专讜讘讜 转讜讱 诇' 砖讛讬讗 砖诪讜注讛 拽专讜讘讛 讗诇讗 砖讞诇 专讙诇 讘转讜讱 讗讜转谉 讛讬诪讬诐 讜讗诐 转讞砖讜讘 诇讝讛 砖砖诪注 注专讘 讛专讙诇 讘砖讘注讛 讜专讙诇 注爪诪讜 讘砖讘注讛 讻讘专 注讘专讜 诇' 讜谞注砖讬转 诇讜 注讻砖讜 砖诪讜注讛 专讞讜拽讛 讬砖 诪讬 砖诪讜专讛 讘讝讛 诇讛讞诪讬专 讛讜讗讬诇 讜诇讗 讬讚注 讗讬谉 讬诪讬诐 讗诇讜 注讜诇讬谉 诇讜 讜专讜讘 诪驻专砖讬诐 诪住讻讬诪讬诐 诇讛拽诇 讜诪讙讚讜诇讬讛诐 诪讻专讬注讬诐 讘讚讘专 诇讜诪专 砖讬讜诐 专讙诇 注爪诪讜 讻讙讜谉 注爪专转 讜专讗砖 砖谞讛 讜讬讜诐 讛讻驻讜专讬诐 注讜诇讬谉 诇讜 诇砖讘注讛 讗讘诇 讬讜诐 注专讘讬转 砖诇讛诐 讗讬谞讜 注讜诇讛 诇讛谉 讗诇讗 讬讜诐 讗讞讚 讜讻谉 讬砖 诪讬 砖诪讻专讬注 讘讚讘专 诇讜诪专 砖讗诐 讛讬讜 讘砖注转 诪讬转转讜 拽专讜讘讬诐 讗爪诇 讛诪转 砖谞讛讙讜 注诇讬讜 讗讘诇讜转 诪讜专讬谉 讘讝讛 诇讛拽诇 讗讘诇 讗诐 诇讗 讛讬讛 砖诐 砖讜诐 拽专讜讘 砖谞诪爪讗讜 讬诪讬诐 讗诇讜 砖诇讗 注诇讜 讗爪诇 讗讞讚 讗祝 诇讝讛 诇讗 讬注诇讜 讜讻谉 讬砖 讘注谞讬谞讬诐 讗诇讜 讛专讘讛 诪讬谞讬诐 讜诪砖转诇砖诇讬谉 诇讚讬谞讬诐 讗诇讜 讜讬讜爪讗讬谉 诪讛诐 讜讻讘专 讛讗专讻谞讜 讘讛诐 讛专讘讛 讘讬诇讚讜转谞讜 讘讞讘讜专 讛转砖讜讘讛:



讘讙讚讜诇讛 诪讝讜 讛拽诇讜 诪拽爪转 讞讻诪讬诐 砖讗诐 诪转 讘注讬专 诪转 讗讞讚 砖诪谞讛 讬诪讬诐 拽讜讚诐 讛专讙诇 砖谞诪爪讗 专讙诇 诪讘讟诇 诇讛诐 讙讝专转 砖诇砖讬诐 讜讗讞专 讛专讙诇 谞讜讚注 诇拽专讜讘 讗讞专 讜谞诪爪讗 砖讗祝 讗诐 谞讞砖讜讘 专讙诇 讘注专讘 砖诇讜 诇讬"讚 注讚讬谉 讛讜讗 转讜讱 诇' 讗注驻"讻 讛讜讗讬诇 讜谞驻拽注讜 诇' 诇诪拽爪转 讗讘诇讬诐 讛讜驻拽注讜 诇讻诇诐 讜讛专讬 讝讛 谞讚讜谉 讘砖诪讜注讛 专讞讜拽讛 讜讬砖 讞讜诇拽讬诐 讘讚讘专:



讘讝诪谉 讛讝讛 砖讗谞讜 注讜砖讬谉 砖谞讬 讬诪讬诐 讟讜讘讬诐 诪转讜专转 诪谞讛讙 讬砖 讗讜诪专讬谉 砖讗讜转讜 讬讜诐 讗讞专讜谉 讗讬谞讜 诪讻诇诇 讛专讙诇 诇注谞讬谉 诇' 讗诇讗 诪诪谞讬谉 讬"讜 讛谞砖讗专讬诐 讗讞专 讛专讙诇 讜谞诪爪讗 讬讜诐 讗讞讚 诪谉 讛专讙诇 注讜诇讛 诇砖砖讛 注砖专 讬讜诐 讛爪专讬讻讬诐 讘转砖诇讜诐 讛诇' 讜讬砖 讞讜诇拽讬诐 讘讚讘专:



讛诪砖谞讛 讛讞诪砖讬转 讗讬谉 拽讜专注讬谉 讜诇讗 讞讜诇爪讬谉 讜诇讗 诪讘专讬谉 讗诇讗 拽专讜讘讬讜 砖诇 诪转 讜讗讬谉 诪讘专讬谉 讗诇讗 注诇 诪讟讜转 讝拽讜驻讜转 讜讗讬谉 诪讜诇讬讻讬谉 诇讘讬转 讛讗讘诇 诇讗 讘讟讘诇讗 讜诇讗 讘讗住拽讜讟诇讗 讜诇讗 讘拽讘讬谉 讜诇讗 讘住诇讬诐 讜讗讬谉 讗讜诪专讬诐 讘专讻转 讗讘诇讬诐 讘诪讜注讚 讗讘诇 注讜诪讚讬谉 讘砖讜专讛 讜诪谞讞诪讬谉 讜驻讜讟专讬谉 讗转 讛专讘讬诐 讗诪专 讛专"诐 讗诪专讜 讗讬谉 拽讜专注讬谉 专"诇 拽专讜讘讬讜 砖诇 诪转 专"诇 讘讞讜诇讜 砖诇 诪讜注讚 讻讬 讛诪砖谞讛 讛讝讜 讗讬谞讛 诪讚讘专转 讘讚讘专讬诐 砖诪讜转专 诇注砖讜转谉 讘讞讜诇讜 砖诇 诪讜注讚 [讗讘诇 砖诇讗 讘讞讜诇讜 砖诇 诪讜注讚] 讻诇 讛专讜爪讛 诇拽专讜注 讘讙讚讬讜 讜诇讞诇讜抓 诪谞注诇讬讜 讗讬谉 诪讜谞注讬谉 诪诪谞讜 讜注讜讚 讝讛 砖讗诪专讜 讗讬谉 拽讜专注讬谉 讘讞讜诇讜 砖诇 诪讜注讚 讗诇讗 讛拽专讜讘讬诐 讻砖讗讬谉 讛诪转 讞讻诐 讗讜 讗讚诐 讻砖专 讗讜 讗讬谞讜 注讜诪讚 讘砖注转 谞讟讬诇转 谞砖诪讛 讻讬 讛注拽专 讗爪诇谞讜 讞讻诐 砖诪转 讛讻诇 拽专讜讘讬讜 讜讛讻诇 拽讜专注讬谉 注诇讬讜 讜讻诪讜 讻谉 讗讚诐 讻砖专 讜注讜讚 砖诇谞讜 注拽专 讻诇 讛注讜诪讚 讘砖注转 讬爪讬讗转 谞砖诪讛 讞讬讬讘 诇拽专讜注 讜讞讜诇爪讬谉 专"诇 讘讻讗谉 讞诇讬爪转 讻转祝 讜拽专讜讘讬讜 讛诐 讞讬讬讘讬诐 讘讗讘诇讜转 讜讛诐 讛讗讞讬诐 讻诇诐 讘讬谉 讝讻专讬诐 讘讬谉 谞拽讘讜转 讘讬谉 诪讗讘 讘讬谉 诪讗诐 讜讛讘谞讬诐 讘讬谉 讝讻专讬诐 讘讬谉 谞拽讘讜转 讜讛讗讘讜转 讜讛讘注诇 讜讛讗砖讛 讗诇讜 讻诇诐 讞讬讬讘讬诐 讘讗讘诇讜转 拽爪转诐 注诇 拽爪转诐 讜拽专讬注转 讛讘讙讚讬诐 诪讻诇诇 讞讬讜讘讬 讛讗讘诇讜转 讜讞讬讜讘讬 讛拽专注 讘讚专讱 拽爪专讛 诪讛 砖讗讙讬讚 诇讱 讜讛讜讗 砖讬拽专注 讟驻讞 诪谉 讛讘讙讚 讛注诇讬讜谉 讘诇讘讚 讜拽讜专注 讘讻诇讬 讜讗讬谞讜 爪专讬讱 诇讛讘讚讬诇 砖驻转 讛讘讙讚 讜讬砖 诇讜 诇讛讻谞讬住 讬讚讜 讘驻谞讬诐 转讞转 讘讙讚讬讜 讜拽讜专注 讜讗讬谞讜 讞讬讬讘 诇拽专讜注 讗诇讗 讘转讜讱 砖讘注讛 讜砖讜诇诇 诇讗讞专 砖讘注讛 讜诪讗讞讛 诇讗讞专 砖诇砖讬诐 讘讻诇 讝讛 讞讬讬讘 注诇 讻诇 讛诪转讬诐 讞讜抓 诪讗讘讬讜 讜讗诪讜 讜专讘讜 讗讘诇 注诇 讗讘讬讜 讜注诇 讗诪讜 讜注诇 专讘讜 砖诇诪讚讜 转讜专讛 拽讜专注 讜讗驻讬' 诇讗讞专 砖讘注讛 讜拽讜专注 讻诇 讘讙讚讬讜 注讚 砖讬讙诇讛 讗转 诇讘讜 讜拽讜专注 讘讬讚讜 讜诪讘讚讬诇 拽诪讬 砖驻讛 讜拽讜专注 诪讘讞讜抓 讜砖讜诇诇 诇讗诪专 砖诇砖讬诐 讜讗讬谞讜 诪讗讞讛 诇注讜诇诐 讜讚注 讻讬 讻诇 拽专讬注讛 讗讬谞讛 讗诇讗 诪注讜诪讚 讜讗诐 讛讞诇讬祝 讘讙讚 讛拽专讜注 讘讘讙讚 讗讞专 讗讬谞讜 讞讬讬讘 诇拽专注讜 讜讗驻讬' 讘转讜讱 砖讘注讛 讗诇讗 注诇 讗讘讬讜 讜注诇 讗诪讜 砖诇讗 讬讛讬讜 注诇讬讜 讻诇 砖讘注讛 讗诇讗 讘讙讚讬诐 拽专讜注讬诐 讜讘砖讘转 诪讞讝讬专 讗转 讛拽专注 诇讗讞讜专讬讜 讜诪讘专讬谉 讛讜讗 砖注讜砖讬诐 住注讜讚讛 诇讗讘诇讬诐 诇驻讬 砖讛讗讘诇 讗住讜专 诇讗讻讜诇 诪砖诇讜 讬讜诐 专讗砖讜谉 讻诪讜 砖讘讬讗专谞讜 讜讗住讜专 诇讗讘诇 诇讬砖讘 注诇 讙讘讬 讛诪讟讛 讻诇 砖讘注讛 讗诇讗 讘砖讘转 诇驻讬 砖讛讜讗 讞讬讬讘 讘讻驻讬讬转 讛诪讟讛 讻诪讜 砖讘讬讗专谞讜 讜讛讘讗讬谉 诇谞讞诪讜 讜诇讛讘专讜转讜 讗讬谉 诪讘专讬谉 讗讜转讜 讘讞讜诇讜 砖诇 诪讜注讚 讗诇讗 注诇 诪讟讜转 讝拽讜驻讜转 讻诪讜 砖讛讬讜 讬讜砖讘讬谉 拽讜讚诐 注诇 讛诪讟讜转 讜讻谉 讟讘诇讗 讜讗住拽讜讟诇讗 讜拽谞讜谉 讛诐 讻诇讬诐 讞砖讜讘讬诐 讻诪讜 讻诇讬 讻住祝 讜讚讜诪讬讛诐 诇驻讬 砖讗讬谞谉 诪爪讜讬讬谉 讗爪诇 讛注谞讬讬诐 讜讬转讘讬讬砖讜 讜诇驻讬讻讱 讛转拽讬谞讜 砖讬讛讬讜 讛讻诇 诪讘讬讗讬诐 讘住诇讬诐 砖诇 注专讘讛 砖讛诐 谞诪爪讗讬诐 讘讬讚 讛注砖讬专 讜讛注谞讬:



讗诪专 讛诪讗讬专讬 讗讬谉 拽讜专注讬诐 讜讻讜' 讗讞专 砖讛转讞讬诇 诇讘讗专 讘诪砖谞讛 砖诇驻谞讬讛 砖讗讬谉 讗讘诇讜转 讞诇 讘诪讜注讚 讜讗讬谉 讞诇讜拽 讘讬谉 讞讜诇讜 砖诇 诪讜注讚 诇讬诪讬 砖讘讬转讛 砖讘讜 讘讗 注讻砖讜 诇讘讗专 砖讘讞讜诇讜 砖诇 诪讜注讚 讛讜转专讜 拽爪转 讚讘专讬诐 砖诇讗 讛讜转专讜 讘讬讜诐 讟讜讘 讗诇讗 砖诇讗 讛讜转专讜 诇讻诇 讗讚诐 讗诇讗 诇拽专讜讘讬诐 讛专讗讜讬诐 诇讛转讗讘诇 讜诪砖谞讛 讝讜 讘讞讜诇讜 砖诇 诪讜注讚 讛讬讗 砖谞讜讬讛 砖讗诇讜 讘讞讜诇 讜诪转讜专转 讘诇 转砖讞转 讻诪讜 砖驻讬专砖讜 拽爪转 诪驻专砖讬' 讗讬谞讜 讻诇讜诐 砖讻诇 砖讘讞讜诇 讬拽专注 诪讬 砖讬专爪讛 讜讗讬谉 讘讜 讘诇 转砖讞转 诪讗讞专 砖讬砖 讘讛 讻讘讜讚 诇诪转 讗诇讗 讘诪讜注讚 讛讬讗 砖谞讜讬讛 讜讻谉 讛讬讗 讘转诇诪讜讚 讛诪注专讘 讜讗诪' 砖讗讬谉 拽讜专注讬' 讘诪讜注讚 讜诇讗 讞讜诇爪讬谉 讗转 讛讻转祝 讗诇讗 拽专讜讘讬讜 砖诇 诪转 讛专讗讜讬讬诐 诇讛转讗讘诇 讜讻谉 讛讘专讗讛 讘专讞讘讛 讗讬谞讛 讗诇讗 讘拽专讜讘讬诐 讜注谞讬谉 讛讘专讗讛 讝讜 讛讜讗 砖讛讬讜 谞讜讛讙讬谉 砖讗诪专 砖注砖讜 砖讜专讜转讬讛诐 讗爪诇 讛讗讘诇 讜谞讞诪讜讛讜 讛讬讜 诪转拽讘爪讬谉 讘专讞讘讛 砖诇 注讬专 讜讛讬讜 诪讘专讻讬诐 砖诐 讘专讻讛 讗讞转 注谞讬谞讛 注谞讬谉 转谞讞讜诪讬谉 讜讞讜转诪讬谉 讘讛 讘专讜讱 诪谞讞诐 讗讘诇讬诐 讜拽讜专讬谉 诇讛 讘专讻转 专讞讘讛 讜讛讬讜 诪讘专讻讬谉 讗讜转讛 讘注砖专讛 讜讗讞专 讘专讻讛 讝讜 讛讬讜 诪讘专讬谉 讗转 讛讗讘诇 诇砖诐 讜讗讞专 砖讘讗 讛讗讘诇 诇转讜讱 讘讬转讜 讜讛诇讻讜 诇讛诐 诇讗 讛讬讛 住讜注讚 住注讜讚讛 专讗砖讜谞讛 讗诇讗 诪砖诇 讗讞专讬诐 讜拽讜讚诐 砖讬讗讻诇 讘讘讬转讜 讙诐 讻谉 讛讬讜 诪爪讟专驻讬谉 诪拽专讜讘讬讜 注砖专讛 讜讛讬讜 诪讘专讻讬谉 讗讜转讛 讘专讻讛 讘注爪诪讛 讛谞拽专讗转 讘专讻转 专讞讘讛 讜诪讘专讬谉 讗讜转讜 讘讘讬转讜 讜讬"诪 砖诇讗 讛讬讜 讗讜讻诇讬谉 讘专讞讘讛 讗诇讗 讻砖谞驻讟专讜 诪谉 讛砖讜专讛 讜讘专讻讜 讗讜转讛 讘专讻讛 讛讜诇讱 诇讘讬转讜 讜诪讘专讬谉 讗讜转讜 讘讘讬转讜 讜讛讬讛 诪谞讛讙诐 砖讻诇 讛诪讘专讬谉 讗讜转讜 讛讬讜 讗讜讻诇讬谉 注诪讜 讜讻谉 拽专讜讘讬诐 讗讞专讬诐 砖讗讬谞诐 讗讘诇讬诐 讜讗诪' 注诇 讛讘专讗讛 讝讜 砖讗讬谞讛 谞注砖讬转 讘诪讜注讚 讗诇讗 诇讗讘诇讬诐 注爪诪谉:



讜讗讬谉 诪讘专讬谉 讗诇讗 注诇 诪讟讜转 讝拽讜驻讜转 讗祝 讙诐 讝讜 讘诪讜注讚 讛讬讗 砖谞讜讬讛 砖讗讬谉 诪讘专讬谉 讛讘专讗讛 砖讘讘讬转 讗诇讗 注诇 诪讟讜转 讝拽讜驻讜转 讜诇讗 注诇 诪讟讛 讻驻讜讬讛 讛讜讗讬诇 讜诪讜注讚 讛讜讗 讜讗驻讬' 诪讬 砖诇讘讜 砖诇 讗讘诇 讙住 讘讜 讛讗 讘讞讜诇 讗诐 讛讬讛 诇讘讜 砖诇 讗讘诇 讙住 讘讗讜转讜 砖注讜砖讛 诇讜 讛讛讘专讗讛 讛专讬 讛讜讗 讗讜讻诇 注诐 讛讗讘诇 注诇 诪讟讛 讻驻讜讬讛 讜讗诐 诇讗 讛讬讛 诇讘讜 讙住 讘讜 讗祝 讛讗讘诇 讗讜讻诇 注诇 诪讟讛 讝拽讜驻讛 注诐 讘注诇 讛讛讘专讗讛 讻讱 驻讬' 讘讙诪' 讗诇讗 砖诇讚注转 讙讚讜诇讬 讛诪讞讘专讬诐 讘讬讜诐 专讗砖讜谉 诪讬讛讗 讗讬谞讜 讻谉 讜诇讗 谞讗诪专讛 讗诇讗 讘驻谞讬诐 讞讚砖讜转 砖讘讗讜 诇讛讘专讜转讜 讘转讜讱 砖讘注讛:



讜讗讬谉 诪讜诇讬讻讬谉 讛讘专讗讛 讝讜 诇讘讬转 讛讗讘诇 驻讬' 讗祝 讘讞讜诇 诇讗 讘讟讘诇讗 讜诇讗 讘讗住拽讜讟诇讗 专"诇 砖诇讞谉 拽讟谉 讜诇讗 讘拽谞讜谉 讜讛讜讗 讻诇讬 讙讚讜诇 讗诇讗 讘住诇讬诐 讜驻讬' 讘讙诪' 讛讟注诐 讻讚讬 砖诇讗 讬转讘讬讬砖 诪讬 砖讗讬谉 诇讜 讜诇讗 谞砖谞讬转 讻讗谉 讗诇讗 砖诪讗 讛讬讬转讬 住讜讘专 诇讛转讬专 讻谉 诇讻讘讜讚 讛诪讜注讚:



讜讗讬谉 讗讜诪专讬谉 讘专讻转 讗讘诇讬诐 讜讛讬讗 讗讜转讛 讘专讻讛 砖讛讝讻专谞讜 讘讛讘专讗讛 讜讗诪' 砖讗讬谉 讗讜诪专讬谉 讗讜转讛 诇讗 讘专讞讘讛 讜诇讗 讘讘讬转 讜诇讗 讘讞讜诇讜 砖诇 诪讜注讚 讗诇讗 砖注讜砖讬谉 讗转 讛讛讘专讗讛 讘诇讗 诪讟讘注 讝讛:



讗讘诇 注讜诪讚讬谉 注诇讬讜 讘砖讜专讛 讗祝 讘诪讜注讚 讜诪谞讞诪讬' 讜驻讜讟专讬谉 讗转 讛专讘讬诐 砖诇讗 诇讞讝讜专 讘讻讱 讗讞专 讛诪讜注讚 讛讜讗讬诇 讜讻讘专 谞转注住拽讜 讘讻讱 讘诪讜注讚 讜讘讝诪谉 讛讝讛 驻讬' 讛讙讗讜谞讬诐 砖讗讬谉 诇谞讜 讛讘专讗转 专讞讘讛 诪转讜讱 转讜拽祝 讛爪专讜转 讜诪讗讞专 砖讛讜驻拽注讛 讛讘专讗讛 讛讜驻拽注讛 讘专讻讛 砖诇讛 讗祝 讘讛讘专讗转 讛讘讬转 讜讗祝 讘讘专讻转 讛诪讝讜谉 讗讬谉 诪砖谞讬谉 讗转 讛诪讟讘注 讘砖诇砖 讘专讻讜转 讗诇讗 砖讘讘专讻转 讛讟讜讘 讜讛诪讟讬讘 诪讜住讬祝 讛讟讜讘 讛诪讟讬讘 讚讬讬谉 讗诪转 砖讜驻讟 爪讚拽 砖讛讻诇 砖诇讜 讜讗谞讞谞讜 注诪讜 讛讜讗 讬讙诪诇谞讜 讜讬讙讚讜专 驻专爪讜转讬谞讜 诇讞讬讬诐 讜讬砖 砖诪砖谞讬谉 讗转 讛诪讟讘注 讜讟注讜转 讛讜讗 讘讬讚诐 讜讻谉 讘讝诪谉 讛讝讛 砖讗讬谉 讚专讱 诇讛住讘 注诇 讛诪讟讛 讘砖注转 讗讻讬诇讛 讜讗讬谉 讚专讱 讛诪讘专讬谉 诇住注讜讚 注诪讜 谞讛讙讜 诇讛讘专讜转 讗转 讛讗讘诇讬诐 注诇 讙讘讬 拽专拽注 讗讜 注诇 讙讘讬 诪驻抓 讜讻讬讜爪讗 讘讜 讜讻谉 讻诇 砖讘注讛 讜讘诪讜注讚 讗讬谉 谞讜讛讙讬谉 诇讛讘专讜转 讻诇诇:



讝讛讜 讘讬讗讜专 讛诪砖谞讛 讜讻诇讛 注诇 讛爪讚讚讬谉 砖讻转讘谞讜 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讗注"驻 砖讛讜转专讛 拽专讬注讛 讘诪讜注讚 讬讜诐 讟讜讘 砖谞讬 讗驻讬' 讘讝诪谉 讛讝讛 讗注"驻 砖讗讬谞讜 讗诇讗 诪谞讛讙 讜讗驻讬' 讘讬诪讬诐 讗讞专讜谞讬诐 讗讬谉 讘讜 拽专讬注讛 讻诇诇 砖诇讗 讛讜转专讛 讗诇讗 讘诪讜注讚 讜诪讙讚讜诇讬 讛诪驻专砖讬诐 诪转讬专讬诐 讜诪讞讬讬讘讬诐 (讘讻拽谉) [讘讻讱] 诇诪讬 砖诪转 诪转讜 讜谞拽讘专 讘讗讜转讜 讛讬讜诐 讜讻讘专 讘讬讗专谞讜 诇诪注诇讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讘专讻转 讗讘讬诇讬诐 讻讜' 讘讻转讜讘讜转 讛住"讚 讜讗讞"讻 诪"讛 转谞讞讜诪讬 讻讜' 讜讘讚"讛 讬讜诐 讗' 诇驻谞讬 讻讜' 讞砖讜讘 讻讝' 讜讝讛讜 讬讜诐 砖诇驻谞讬 讻讜' 讻爪"诇:


转讜住' 讘讚"讛 讘专讻转 讗讘诇讬诐 讻讜' 讘讚讘专讬诐 讛住"讚 讜讗讞"讻 诪"讛 诇注讬诇 驻讬' 讘拽讜谞讟' 讻讜' 拽讜讚诐 讛讗讘诇 诇诇讘讜砖 讻讜' 诪砖诪注 砖专砖"讬 讛讬讛 讻讜' 拽讜讚诐 讗讘诇讜 讜讘转讜住' 讻讜' 讚讗讘讬讬 讻专讘讬 讜专讘讗 讻专' 讗诇注讝专 讻讜' 讻爪"诇 讜讻诇 讝讛 讛讚讬讘讜专 砖讬讬讱 讘注诪讜讚 砖诇驻谞讬 讝讛 注"砖:


讘讚"讛 专' 注拽讬讘讗 讻讜' 讘讬"讘 讞讚砖讬诐 讜讘诪住讻转 砖诪讞讜转 谞"诇 讚讙专住讬谞谉 讘谉 讙' 砖谞讬诐 讬讜爪讗 讘诪讟讛 专' 注拽讬讘讗 讻讜' 驻讬专砖 讚诇讗 讘注讬 讙' 讻讜' 注讻"诇 讻爪"诇 诇驻讬 讙讬专住讗 砖诇驻谞讬谞讜 讛讜讗 讚讞讜拽 诪讗讬 驻诇讬讙 专' 注拽讬讘讗 讗转"拽 讚转"拽 转讜诇讛 讛讚讘专 讘讬"讘 讞讜讚砖 讜诇专' 注拽讬讘讗 转讜诇讛 讘讘谉 砖谞讛 讗讘诇 诇讙讬专住转 诪住' 砖诪讞讜转 讗转讬 砖驻讬专 讚驻诇讬讙 专' 注拽讬讘讗 讗转"拽 讜诇讗 讘注讬 讙' 砖谞讬诐 讜讚讜"拽:


讘讚"讛 讚专"讗 讗诪专 讻讜' 讜讘讬谉 专"讛 诇讬讜讻"驻 讝' 谞拽讟 诇讬讛 讘转专 讬讜讻"驻 砖谞讬 讬诪讬诐 讜诪讙诇讞 讻讜' 诪讬讛讜 讗讬谉 谞专讗讛 讻讜' 讛讬讻讗 讚谞讛讙 讻讜' 讝讛 砖诇讗 谞讛讙 讻讜' 诇讗 讗诪专讬谞谉 讻讜' 讚讚讜拽讗 讘讛谞讬 讗讜诪专讬诐 讻讜' 讻爪"诇:


讘讚"讛 讗诇讗 拽专讜讘讬讜 讻讜' 讘转专 诪讜注讚讗 诇注讘讚讬 诇讬讛 讻讜' 讻讙讜谉 讘专讙诇 讜诇拽诪谉 讻讜' 讻爪"诇:





专砖"砖

转讚"讛 驻讬' 讘拽讜谞讟专住 讻讜'. 砖讻讘住讜 拽讜讚诐 讛讗讘诇 诇诇讘讜砖 讻讜'. 讻爪"诇 (专砖"讗):



讘讗"讚 讚讗讘讬讬 讻专讘讬 讜专讘讗 讻专讗讘"砖. 讻爪"诇 (讛谞"诇):



转讚"讛 专"注. 讜讛"讛 诪住转诪讗 诇注谞讬谉 讘讻讜专. 转讬诪讛 讚讛专讬 砖诐 讘讘讻讜专 驻诇讬讙讬 专"注 讜讞讻诪讬诐 讜诇注谞讬谉 讗讘讬诇讜转 讛讻诇 诪讜讚讬诐 讚讬讜诐 诇' 讻砖诇驻谞讬讜. 讜讗讜诇讬 讻讜讜谞转诐 讘讚诇讗 拽讬诐 诇讬讛 砖讻诇讜 诇讜 讞讚砖讬讜 讚讗驻讬诇讜 专"注 诪讜讚讛 讚讙诐 讘谞转谉 讬讞讝讬专 注"砖 讘转讚"讛 诪转 讘谞讜 讜爪"注 讘讝讛. 讜谞"诇 讚讟"住 讛讜讗 讜爪"诇 诇注谞讬谉 讻讘讜讚 讜专"诇 诇注谞讬谉 讚讛讻讗 讚讛讻诇 讟注诪讗 诪驻谞讬 讛讻讘讜讚 讻诪"砖 诇注讬诇 讘讚"讛 讜讗讬谉 讗讜诪专讬诐:



转讚"讛 讚专"讗. 讜讘讬谉 专"讛 诇讬讜讛"讻 砖讘注讛 讻讜'. 讜讻"讻 讛专讗"砖 住讬' 注"讛 讘砖诐 讘注诇 讛诇讻讜转 讜讝"讬 砖讘讬谉 专"讛 讜讬讜"讻 讻讜'. 讜诇讻讗讜专讛 讛"诇 诇诪讬讞砖讘 讙诐 讬讜"讟 讘' 砖诇 专"讛 诇讬讜诐 讗讞讚 讜诇讬讛讜讬 砖诪讜谞讛 讜讻诪"砖 讛专讗"砖 讘诪住拽谞讗 讚诪讬诇转讗 讘注谞讬谉 砖注讛 讗讞转 诇驻谞讬 注爪专转 讜讻讛"讙 讻' 讛转讜住' 讘住讛"讚. 讜注"讻 爪专讬讱 诇讞诇拽 讚砖讗谞讬 讘' 讬"讟 砖诇 专"讛 讚讻讬讜诪讗 讗专讬讻转讗 讚诪讜 讜住讬讬注转讗 诇诪砖"讻 讛讟"讝 讘住讬' 砖爪"讟 住拽"讝 讘砖诐 诪讛专讬"诇 注"砖:



讘讗"讚 讗诇讗 讬诇"驻 讚谞诇"诪 诇注谞讬谉 砖诪讜注讛 专讞讜拽讛 讻讜' 讘讛谞讬 砖谞讬 讬诪讬诐 讗讞专 讬讜"讻. 专"诇 讘爪讬专讜祝 讛谞讬 砖谞讬 讬诪讬诐 讜讻诪讜 讚讞砖讘讜 诇注讬诇. 讗讘诇 拽"诇 诪讚讜注 诇讬讜诐 讚注专"讛 讞砖讘讬谞谉 诇讝"讬 讗祝 诇注谞讬谉 砖诪讜注讛 专讞讜拽讛 诪砖讜诐 讚讘讟讬诇 讘讬讛 讙讝讬专转 砖讘注讛 讗"讻 讙诐 注讬讜"讻 讬讞砖讘 诇转砖诇讜诐 砖诇砖讬诐 讻讬讜谉 讚诪讬讘讟诇 讘讬讛 讙讝讬专转 诇诪"讚 诇转讬专讜抓 讝讛:



讘讗"讚 讜讘住诪讜讱 驻讬' 讻注谞讬谉 讝讛 讛专讘 讬讜诐 讗讞讚 讻讜'. 讻"谞 讚爪"诇:



转讚"讛 讗诇讗. 讜讗住讬拽 讞讻诐 讻讜' 诪讘专讬谉 注诇讬讜 讗诇讜 讜讗诇讜 讜诇拽诪谉 讗诪专 讗驻讬' 专讘讜 讻讜' 讗讬谞讜 讬讜砖讘 注诇讬讜 讗诇讗 讬讜诐 讗' 谞"诇 诪讻讗谉 诪砖诪注 讻讜'. 讻爪"诇 住讚讜专 讛讚讘专讬诐. 讜拽"诇 讗"讻 诪讚讜注 诇讗 讛讘讬讗 讛砖"住 诇注讬诇 (讻 讘) 诪讛讗 讚讞讻诐 砖诪转 讛讻诇 拽讜专注讬谉 注诇讬讜. 讚讗讬讻讗 拽专讬注讛 讘诇讗 砖讘注讛 讜诇讬砖谞讬 讻讬 转谞讬讗 讛讛讬讗 诪砖讜诐 讻讘讜讚 讛讞讻诐 讻讚诪砖谞讬 讛转诐 注诇 讗讘讬讜 讜讗诪讜:





讛讙讛讜转 讬注讘"抓

转讚"讛讚专"讗. 讜讘住诪讜讱 驻讬' 讻注谞讬谉 讝讛 "讛专讘讛". 爪"诇 讛专讘:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讗诇讗 讻讜' 讻讙讜谉 讘专讙诇. 注讬讬谉 诇注讬诇 讚祝 讻 注"讗 转讚"讛 砖讻讘专:





砖注专讬 转讜专转 讘讘诇

(讻讚 专注"讘) 诇讗 讚诇讜住拽诪讗 讛谞讬讟诇转 讘讻转祝 讗诇讗 讛谞讬讟诇转 讘讗讙驻讬讬诐.鈥斪ぷ�' 讘讗讙驻讬讬诐 讘讬讚讬诐, 讜讛讬讬谞讜 讚诇讜住拽诪讗 拽诇讛 讜拽讟谞讛. 讜讻"讛 讚注转 讛专诪讘"诐 讘驻讬"讘 讛"讬 诪讛诇' 讗讘诇, 讜讚诇讗 讻驻讬' 讛诪讬讜讞住 诇专砖"讬 讻讗谉. 讜讻谉 讘驻讬专砖"讬 砖讘专讬"祝. 讜讻讘专 讛注讬专 注"讝 讘讘"讬 讬讜"讚 住讬' 砖谞讙.

